
AQAMCHEMQANl 


Ift A chik Novel “ANCHENGGOPGRE SONGNI 
PANTE” ingipa ki-tapara angni gnigipa 
nakatatenggipa ong*a. Skanggipa ki-tapara, *KATTA 
JIKSE BA KU JIKSERANG ARO POEDORANG* 
ingipako 2006 bilsini August 6 tariko 
nakatatchengaha. Ua Ki'tapko bree poraigipa 
sakantiko anga mitelbea maina poraigiparang 
dongjagenchimode ki-tapko segiparang 
segramaigenchim aro ki-tap segiparang 
dongjagenchimode an*chingara maiko poraigenchim. 
la Novel-ko seengon anga darangni jan^ tanganiko 
miksonge sea ong*ja, indiba ian an'ching 
A'chikrangni jang^ tanganirango maikai ong*achim 
aro saniba janggi tangganirangara sanabade 
skidj^ani gita ong-a uarang^o, chadamberangna aro 
ma-a-paaskarangna skidapani gita ong'gen ine nike 
gisiktango chanchichipgipa golpokosan seaha. 
Minggipin an-ching A*chikrangni da'ororo bia 
ka'anirango bang*a korosrangko galesa dedrang 
sakantiko bia ka-e on-anio kangal ong'dapataniona 
ra-baroroenga ine nike, jatni dakrongbaenggipa 
ong'genchimoba an*tangni namnikgijaniko parakna 
ine ia ki-tapko seanio, golpoo nangchapataha. 
Da*ororo an*chingni ia bia ka-atanirango pilak 
dakanirangara jatni dakbewalman-cha ine aganade 
ma-Ja, maina skangni ma’gitcham-pagitchamrang 
do-si -do’dokani somoiode indakgipa korosrangko 
gale dakanirang donglachim. Haida ian an-chingni 
Kristian ong-ani ja*m^ gipin a-songni man-e chagipa 
jatrangni dakanirangko ja-rikesa dakbaenga gita 
angade chanchiman-enga> lako dakanio haida 
nokdeing choligiparangnade neng-ani dongjanaba 
gnang, indidba cholipagijagipanade ian namen 



biljimani ong'chongmotenga; maina changsa bia 
ka-ate gro nanggiminko chotnaan chasonggimikba 
matchotjaengode, maikai gipin demechikko bia ka'e 
oii'taikugen. Uani a‘selan bang-a dedrangrangan bia 
ka'ataniko man'gijaan jikdong-sedongna nangengjok. 
Unigimin hai A*chik skia man*gipar€uig aro gisik 
matgrikrangaamara, jatni neng-nikengoba gelna 
man-jae chilen^pa balko ritrhengatna chanchina 
a'bachengna ingipa chanchianiosa ia golpoo bia 
ka-ani bewalko jegalagita seaha. Indiba ian jatni 
bewal dakangaekuna ine donangkuaioba jatni 
namnikanisan ong-aigen aro angni iako seanio jatni 
bewalko jegalenga ine saoba chanchiode angko kema 
ka’chinaba mol-molenga. Jatni bewalko jegalna ine 
miksongede sejaenga indiba ku-monganichi 
dingtangatna man’genchimode jat gimiknan namgni 
ong'gen ine anga an*tangde nikenga. 

Minggipin anga ia golpoo dingtangdingtang 
manderangni bimingrangkoba done jakalaha, 
uarango saniba bimingrang apsan ong-genchimode 
uan apsangakasan ong*aigen. Una agreba ia ki'tapo 
songrangni bimingrangkoba chanchichipe 
dongiminsan ong-aia, banoba apsangemchim ong*ode 
i^rangba apsangakasan ong-aigen aro uarangna 
kemako bi-enga. la angni gnigipa kitapko bree 
poraigipa sakantiko mitela, seanio banoba 
namdapatna nanganirang dongode seachi ba ka-mao 
on*enggipa contact no-ona uitade mitdbegen. 


Senokgipa, 

Wilnen B. Marak 
Kusimkolgre. 
Contact No. 9436330743 






BAK- 1 


An-chenggopgre songo Kallepni Janggi Tanganirang. 

A’chik songni bijatchio song damsa don^chim, 
jekon An-chen^opgre Song ine minga. Songo pante- 
me-trarang aro cha-na-ringna dongkalgiparng 
bang’ani gimin, rona roansengachim aro dongna 
dongansengachim. Ua songara chibimani rikamo 
ong-ani gimin a-rakode rona an-sengbeachim jeni 
gimin, gipin gipin biaprangoni pante-mc’trarang 
piknik cha-na, au-miksue rona aro naotok-angke 
am-e rona re-barongachim. la songo skia man-kalgipa 
me-apa me-chikmarang aro pante-me-trarang 
dongkalani gimin, Kristmas ba gipin gipin maniani 
salrangoba rona namen an*sengbeachim. Songni 
segpangjolo donggipa gipin songrangode skia 
man-kalgipa manderang dongjachim, indiba banoba 
saksa banoba sakgni dake poraikal-e jik-se ra-e 
donggiparangde dongpaachim. An-chenggopgre 
songni manderang bang-batan skia man-kalgiparang 
aro cha-na ringna dongkalgiparang ong-ani gimin 
detangtangkode Tura ba Shillongosa 
poraiatokengachim. Unigim songo-noko pante-me-tra 
bang-genchim ong-oba bilsimitingode bang-gija 
pante-me-trarangkosan nikna man-aiachim, indiba 
songsulni pante-me-trarang re-bae 

poraitokengachim, maina ua somoiode gipin 
sepanggipa songrangode primary skul dongjachim. 

Songtangni bi-sarangni giseponi Kallepba ua 
skulloan poraipana gita nangaha, maina ua kangalni 
bi-sa ong-an baksa pagrisa ong-paani gimin g^inchi 
poraina gita chol ong-pajaha. la skulo sldgiparang 
sakgittam donga aro uamangoni me*chik skigipa 
saksa aro me-asa sakgni ong-achim. la skulko 

namsranga ine aganaba deda, aro namjasranga ine 
aganaba jaja dakachim; maina bilsiantian gnigipa 
ba gittamgipa gadangrangode Boardni porikkao pass 
ka-rongachim. Skigiparangni gisepo saksade klas 
ka*an tik ong'jabeachim, indiba sakgni skigiparangde 
gisik nange ka-rongachim. Indake mitamrangni gisik 
nange skul ka-gijanirangko songni manderangoni 
mitu mitu agananirangko skulni secretary knaenba, 
chanchianiko dakna nanggen ine nirokgipa komiti- 
rangko okame tom-dakataha. Tom-ani padot biapko 
ra-e, tom-bagiparangko rimchaksoani kattarangko 
agane, skigiparangna indake ku-pattiaha, "Na-simang 
skulko gisik nange ka-tokbq, jedakode ia an-chingni 
skulba niksenggipareingoni ge-sa ong-pana man-gen*. 
Unon skigiparangoni saksa jean, klas ra-a tik 
ong-jabeengachim; an-tangkon aganengagita 
chanchie chakate aganatskaaha, " Angaba 
gipinranggitan bimchipe ka-pana skachim, indiba ia 
angni ok aro angni nokdangni manderangni 
cha-asianian skulchi re-bagnikoba champengenga; 
maina dormahakoba jagittam ba jabrini ja-manosa 
man-aiode maikae jan^ tanggen., unigimn jan^ 
tangna gipin kamrangko sandie ka-na nanganio 
skulchide re-bana man-skaja. Anga na-simangko 
aganpilna mamung kraani dongjaoba angade indake 
agan-na sikengachim, je skigiparangni 
dormaharangko maidakode jaantion man-a amgen 
una kam ka-china an-chingni dilgiparangko 
na-simang skulni komitirang mol-mole nitokbo, 
mikkangchide angaba gigpinrang gita bimchipe 
ka-pagnok” ine agane an-tangni agananiko 
dontongaha. Komitirangoni saksa aganskaaha, 
"Beben, ia skigiparangko sason ka-na gita an-chingo 
chu-gimik bil dongja, maina sorkarisa uamangna 
dormahako on-enga aro je on-paaba tikan ong-ja 

da-nang. Indimangba angade skigiparangko 
mol'inolna sikkuenga, an^*ching sorkariko ka'anange 
dongaiode an'chingni d/edrang-su*drangsa 
bon-chiptokaigen, unigimin je chol dakeba 
bi'sarangko skul ka-anikode gisik nange 
daktokp/laode nambegen. An-chingni dedrangko 
dal-at-chuatanide skanggipa nokdango ma-a-paani 
kam aro ^igipao skulo skigiparangni kam ong-skaa, 
maina r^simang skigiparang dormahani giminsaan 
chanchie ka*aiode indide sawasa an-chingni 
dedrangna ramako mesokatgen? Anga bebe ra-a, 
skigiparangba ka-anangani giminsa aganenga, 
maina ka-anango maiko inja, okrio maiko cha-ja, ine 
me-aparangde agana. Unigimin skigipani agangimin 
gita, biaba gisik pil-e gipinranggitan gisik nange 
ka-pagnok ine aganengani gimin, an-ching bikoba 
kema ka-na nanga” ine namprete aganangaha. 
Darangba agangnigipa dongjahani gimin, tom-ani 
padotchi agane, tom-aniko dontongangaha. □ 

BAK-2 

KALLBP PRIMARY-KO MATCHOTB TURACHI 
PORAINA RB-ANGA: 

Songni primary skulo poraienba, boardni 
porikako semane resultna sengtokengachim. 
Uamangni gisepo KsUlepba saksa ong-paa aro uade 
klas chonaonin an-tangni klasko aman baksanaba 
bilsiantian skul gimik gimikkoan ambarongengani 
gimin, uamangni boardni (klas III) porikkako 
seanioba skanggipa gadangoan pass ka-aigen ine 
skigiparang aro songni manderangba 
ka-dongsotokeng^him. Adita ja ba salrangni ja-mano 
porikka knaahaon Kallepde skanggipa gadangon 

pass ka-bebeahana ine songgimikan jangtokaha aro 
uni ma-gipaba knaenba kusi ong’an baksa gisikko 
chanchie dukko man*pil*engachim. Maina uni degipa 
lekka man-pagipa ong-genchimoba, poraiangkuna 
gita sawa uko dakchakgen aro pagipa sagi 
dongkugenchim ong*ode, depanteni chu-sokaniko 
nike baditan kusi ong*pagenchim ine chanchienba 
bate gisiko duk ong*beengachim. Depantegipa porika 
result ra-enba Turachini re-bapile, noksamona 
sokahaon ma-gipako ama, ama, ine okamaton, 
ma-gipa mikchi jingjang jingjang dake nokningoni 
ong'katbaako nike Kallep deldik dakaha aro ma-gipao 
sing-aha. “Mai, ama noko maiba ong-chimama?” 
“Ong'ja baba, nangmi porikkako knasoesa gisiko kusi 
ong-e grapman*pilenga, ian kusini mikchisaba, 
jajrengna nangjawa ine ma'gipa aganchakaha. 
Porikka knaani ja*mano Kallep Turachi gipinni noko 
dongnape poraina re-angna ine ma'gipao bi-on, 
watatna sikjagenchim ong'oba uni poraianiko 
dontongatna sikjae re'angchina watataha. Dongnape 
poraina ine re-angon Kallep mipal nokgipako altuaen 
man-aha aro skulkoba Tura Govt. M.P. skuloan altuae 
man*aha. Ua primarykosan matchotaigenchim 
ong'oba, songdamni bi'sa ong-pae adita bilsokaha aro 
je kamko ka-naba songo kam ka-e cha-gipa ong-ani 
gimin changaiachim. Kallep inditan kakketgipa aro 
je kamnaba bimchipgipa ong-ani gimin uni mipal 
nokgipa namen namnikachim. Uamangni indake 
namnikani giminan basakobade demechikgipa 
Me*katchian mikbupilrongachim. Kallepni mipal 
nokgipani nokdemgba namen tom-tomgipa nokdang 
ong-achim, maina uamang Isolo pangchake 
janggitanggiparang ong-achim, indiba demechikgipa 
Me-katchide ma-a>paaoni dingtange jan^itangna 
jotton ka-rongachim. Kallep skulchi re-na skang 

nokni kamrangko pangnan matchote donangronga 
aro sokbapileba nokgipani ge*eta grian kamrangko 
sandie ka-gipa ong-ani gimin ge-etnan 
nangrongjachim. Ua Isolko ma-sikujagenchim 
ong’oba, chonaonin namgipa bi*sa ong-ani gimin je 
kamkoba gisik nangen dakrongaiachim. Uni nok 
nokgipa skulna pilak nanganiragkode dake 
on*tokaha, indiba leka-ki‘taprangkode chu'onga gita 
bree on-a man-kujachim aro uarangkode chutini 
somoio songchi re*ange gamnap-rimnape man-achi 
breskagen ine Kallep chanchiengachim. Turani 
bi'sarang baksa poraigenchim oba, Kallep aditan 
lekka man*gipa ong ani gimin basakoba gittamgipa, 
basakoba brigipa dakede bilsiantian man rongaha. 

Kallep pangnan jadokni porikka matchote 
songtangchi re na man-rongaiachim, maina uni 
nokgipa chutini somoirangode re-na 
champenganirang dongjaha. Chutini somoirango 
songona rcbaon indin somoiko re-atgija, salode 
pangnan ma-gipa baksa gipinrangchi gamnap- 
rim-nape cha-na re-angpaaha aro an*tangni 
man’paaonikon mitamko lekka-ki-tap brena 
chimongaha aro mitamko cha*a ring-anina ma’gipana 
on-paaha. Brena man gijagipa lekkarangonikode ua 
pangnan gipinrangoniko walo walo gatskaa, maina 
salode kamrang ka na nangani gimin jakchakjaha, 
aro waloba lemosa poraina aro seena nang aha, 
maina ua somoiode bijolirang songadamode 
dongkujachim. Chutti bon*a skangan ua pangnan 
songoni re'angpilrongaha aro sokangpile uni 
nokgipanaba chutimitingon man'a kamrangko 
dakchakrongachim. Songoni re-angpile an*tangni 
chimongangimin adita tangkarangchi naggipa lekka- 
ki’taprangko breaha aro indaken bilsiantian 
porikkkarango namen chu-sokbana man-aha. Ua 

poraina aro kamrangnasan gisik nanngaigipa 
ong'jaha indiba uni nokgipani attamanti nokdangni 
bi-anio dongpae Isolko ma-sina gita cholko man-aha 
aro indaken uni klas 8-o poraimitingonin I solo 
pangchake janggi tangbaaha. Uni klas 8-o 
poraimitingo, nogipa Misalchide klas 5-san 
ong'kuengachim aro uade songadamosa 
poraiengachim, indiba uade poraina gisik nangana 
bate an-tangko tarinasa somoiko ra-batenba 
bilsiantian neng‘e-dike ba alamalasa pass 
ka-baengachim. Misalchi adita daknanggipa ong-an 
baksa, an-tangko tarinasa tarina dakani giminan 
ma*gipa pangnan manengarongachim. Uaba gisiko 
nange poraigenchim ong-ode chu-soknade 
man-pagenchim ine ma*gipa aro adatang namen 
uiachim, indiba uni cholonan uko salonriknasienga 
ineba uamang namen uiskaachim. Beanbebe, 
Misalchi ua bilsion an-tangna jora-ripengko ra-na 
miksonge, Jorang minggipako nokona rimbaaha, 
maina ua an-tangan jakrara ong-jahachim. Jorang 
skia-poraia dongjagenchimoba chonaonin re-jojo 
rojojo dake janggi tanggipa ong-ani gimin rori 
ku’sikkode babret bala gita raprapataiachim, jeni 
giminan manderang uko maiba dal*a bading- 
chiwalani kamrangko dakengakon ine 
chanchiman-piltokengachim aro indaken 
Misalchikoba rope man-aha ine songni manderang 
agantokaha. Da-o uamangko ekgrikatnaba namjaha 
ine uienba, mama-ada aro barima-sokchaako 
okamattoke sing-e-semne on-enba, A-chikni bewal 
gita do-si-dodoke on*aha, maina ua somoiode Kallep 
ma-gipamangara songsarek ong-kuengachim. 

Bia ka-ani e-cham ran-kujaon, Misalchi- 
ma-angni nokdangara so-so-Jeng-Jeng oitg-na 
a-bachengaha, maina Jorangara inditan ringrakgipa, 

joa kal*rakgipa, nokdang-ba*kuna simsakgijs^pa aro 
jikko-deko dokrak-inrakgipasachim. Uni indake 
jikko-deko mande minggija aro niotangko aidu- 
mittanggija dokrara-satrara dakani gimin mahari 
melaa-saldongan changni chang ong'pilengahani 
gimin, nokdangan so'sojengjengdakpilengahachim. 
Salsao ma*gipani a*bachi re*angmittingo, Misalchide 
be'en an'sengjaenba noko dongrikaha aro segipaba 
ua salode nokoan dongachim. Ua saloba, maioba 
pa-sike jegrikna a-bachengtaiaha aro jikgipako 
dokenba a'palchi salrurugalataha. Jikgipani jak 
ro'ongo nanggake jakasichipak ringretaha aro 
bilonge saknaako man-aha. Saknaa amchakjae, 
Misalchi segipako nokoniko rikalataha aro 
indakmitingo Misalchi ma’gipa a-bachini 
sokbae,demechikni saknae grape dongengako 
nikeaha indiba segipade katsoaha. Demechikgipani 
jakko nion rongretaiasa ine ma*sie, ma-gipa salatoa, 
tiktak biapo donpilatna man'enba, adita salni 
ja*manon nampilaiaha. Dikdiksani ja’manon 
Kallepba Turachini rc’baaha aro indaka obostako 
nikenba nogipako manengaha. “Nang-koara indaken 
inean skangonin aganachimba, mikkangchi mai 
ong-gen mamingkoba chanchigija pante sila nikana 
mikcha joljolaigipade indaken ong-e ra*ronga, jika- 
sea ra-a ingipade dikdiksana ra*a ong’ja, chasong 
gimiknasa. Uni gimin jora-ripengko baseon Isolni 
skanina sengna nanga, aro ma-a-paara mai dakako 
nangnika ukoba uichakgrike daloia nanga, maina 
ma*a-paade a*gilsakni Isol, uamangde ah'tangtang 
cha*tote nikesa aganengani gimin ong*akosa agana. 
Da'O na‘a an*tangni skagita dakahanio, an*tangnan 
sastiko man*engjok, mikkangchi indaka a’selo 
ga*algana gita mikrakbojok.*' 

Adatangni ja-mano ma'gipaba Misalchiko 
agandapaha, " Na*ara nang-ni Ada Kalleponiko 
bang*akon skie ra*na nanga, bikode mamingnan 
aganna skina nangja, batesa basakobade pante-desa 
ong'omangba angnasa aganku’patipilenga. 
Chonmitingona bateba da-o Turao dongoara namen 
nambatsrangjok. Bikode nok nokgipaba namen 
namnika aro detangtongko gitasa jakalenga; 
noktango depante dongja baksanaba bini kam 
cholonan namen namnikana, angni mijao me'su 
mingsa-minggni ra*e on-ango aganatenga. Angade 
detang ong*oba Kallepnade kratcha'pila, maina bia 
gisik nange poraiomangba tangka-paisa on*e 
dakchakna man-paja batesa chutio kam ka*e 
man-paakoba an*chingnasa donangpilenga. Da-ode 
blade pante dal-kalenga ma*ate toromnaba gisik 
nangengana, ukoba Me-katchipagipaan 
aganatengaiMt. Turao dongoba gisik nangen 
poraiengana, uni giminan bilsiantian porikkakoba 
pangnan namen pass ka-na man'simaengeina. la bilsi 
matric test seaba namata ine aganenga, 
Me*katchipagipani aganani gitade haida nama 
gadangon pass ka'gen ine skigiparangoniba 
agantokengana. Je mandean ma-ni-paani kattako 
mania, skigiparangna bam-a, dal-batgiparangko 
mande ra-a aro Isolo pangchake janggi tanga, 
indakgipa manderangde pangnan cbu*sokgipa 
mande ong-chongmota ine Me-katchipagipaba 
aganatenga. Uni gimin na-aba da-alonin gisik 
pil*bojok, badegiminkode maiko agankugen indiba 
mikkangchinasa aganengjok. Nang-ni segipa nang-ko 
gale katangahaoba, bi*sa-desa gnang brange katame 
dongna nangoba, nang-ni cholonosa pangched^en. 
Da*o na-a me-chikma ong-genchimoba bilsiara 
mamungan ong-kujani gimin, poraitaina 

maii'aikugen. Uni gimin angni namnikanide, 
maharirang na’simangko dongpil-kimpilchina inoba 
nang’osa pangchakgen. Jorangko kimpile salanti duk 
chakgenma ba galgriksrange an-tangna 
mikkangchina janggitangani cholko sangdigenma. 
Angade kimpilbo innaba man-ja aro galsrangaibojok 
ine agannaba man-ja, na-a kimna-dongnagipasa. 
Da‘0 anga agana dakoba, ambino ma-drangde 
ma'gipaan skiana inaigen, niosarikoba 
changsanasan nangaigen ong*ja, ja-man-ja-wil 
ong ana ong-jana napna-gana nangjokode mai 
mikgilo nappa-gapagen; uni gimin na-asa an-tangni 
gimin chanchiaibojok”. Misalchi mikchi 
jingjangjingjang dake ma*gipachiko nie aganaha, 
“Ama angade ianpakde mama-adarang drae kimpil- 
dongpilchina agangenchim ong*oba 

ra-pilchong-motjawaha, kimpiloba biara 
namchong-motjawa, batesa bi’sa-desa 
bang*rorojokode maidake janggi tangsranggen. 
Poraitaina inoba choljoksrangjawaha. Anga da'oan 
na-simangni aganako manijae bilsigimikan segipani 
sastiko chakna nangaha, haida ian angna skiani 
ong-chongmotaha ine angade bebera-chongmotenga. 
Da-o ia me asaoni jokna man-ahaode angaba dada 
Kallep gita nokkol a-ba gameba poraitaignokchiml” 
Jorang nokona re-bapiljaengahani gimin 
Kallepma-ang ma-ningsa chanchirime, an'tangni 
mama-adarangko, ma-drangrangko aro Jorangni 
ma'drangrangko tom-ate chanchirimaniko dakna ine 
uiattokon pilakan tom-batokaha aro dolgnini gisepo 
bichal ka-e onchina ine songni nokmakoba 
aganatahani gimin uaba sokbapaaha. Pilak nanggipa 
manderang sokbatokahaon, maini gimin madrang- 
mahariko okamchimongha talate on*china 
misalchima-gipako aganatchengon, demechik 

ma*angni nokdangni gimin aganataha ine aganaha. 
Misalchiko okamatenba kimpil-dong-pilaigenkonba 
ine sing'on, angade kimpil-dongpilna 
man-chongmotjawaha maina anga biko ra-pil- 
dongpilode salsaba kusini balwarangan chingni 
nokdangonade balbataijawaha, skangoba anga badita 
dukko chaksiha angasa uiaiaha. Anga ia me-asako 
ra’pile salanti duk chaktaiana batede bi'sa ba*bite 
nokkol-a-ba gamnape cha-oan, ku sa rongsa 
man-akode mikchigri cha-na man-kugen ine 
grapjoljole aganon, Jorangni ma-drangoni 
aganatskaaha: “Chingaba Jorangni gimin chakja, 
maina biade mandean indaktelgipa aro darangni 
agan-ku-pattianikoba ra*gijagipasa. Chingade 
a-bachengonin ia bi-sakode maiko dake cha’dilna 
ine jikgipa kimna am enga intokachim, indiba 
Misaichisa kolamgakeming gitchi-nangkambejok. 
Da'oba chingade kratcha-na nanggen inean 
re-banade sikjachim. Indiba jekoba dolgni mahari 
chanchirimna nanggen inesa re*baaijok. Misalchini 
agana gitan, da-oan namkalkuenga uni gimin 
uamang ra-griktaina neng-nikchong motengaha 
ong’ode ekgrikatsrangon namaignok, maina 
kimtaibo-dongtaibo ine dranaba uamangan 
nangrimna ma-jaode an*chingeira maikai drakugen. 
Jorangni kamba changsa-rang-sa ong-jani gimin 
chingaba kratcha'pila, unigimin dingtanggrikakon 
chingade namnike re-baaba r^-baaha.” Dolgni 
maharian dingtangrikataniko namnike agananio 
pangchake, je mingsa-minggni gam dongpaakoba 
bakgni dake suale on*a ine nokmani aganaton pilakan 
namnikani gimin, uandaken dakaha. Gipin 
chanchina nanganirang dongjahani gimin, 
song'gimin-changiminko cha*sik-ringsiktoke 
noktangtangchi re-angtokaha aro Jorangba chongipa 

demechikna ka-pakgenchimoba an'tangni pilak 
dakgimin kamrangko nipilate, an*tangon chugimik 
dosi ine nike mamingkoba agana pajae, jeko dolgni 
mahari tik ka-aha ukon namnike; ma*drang baksa 
songtangchi re-angaha. Ua sal intal Misalchima*ang 
nokdangona kangal ong-ani aro cha-asianirangchi 
neng’nikanirangna agre maming dukni aramrang 
simdaptaijaha. 

Songo antigni dongani ja-mano Kallep 
an-tangna aditan tangka-paisarangko chimongaha, 
maina ua chutini somoirango ma-gipa baksa gipino 
gamnap-rim-nape tangkarangko man-paha. Chuti 
bon-angan baksa matricknaba poraina nangjolgen 
ine Turachi seng-gnangan re angpilaha. Poraiengon 
ua gipinosa dongpaengani gimin salode poraina 
man-pajachim indiba je somoi man akode ua maming 
saloba gimaatjaha. Jensalo matric porika ong-aha , 
tarisogiminrang aditan chu-ongani gimin suk ong*e 
seatna gita man- aha. Porikka matchote jolde ua 
songchi re-angjaha, maina uni donggipa noko gipin 
kam ka-giparang dongjaani gimin pilak kamkon 
Kallep dakna nangaha. Matric porikka knana skang 
antignimang songo rona re-angna ine nokgipao bi-on 
uamangba watataha. Kallep songtangchi re-angna 
am-engani gimin nokgipa gari parana aro songchi- 
nokchi maikoba ra-e re-eingpachina ine tangkarangko 
on-ataha. Bi-jagenchimoba on-atahani gimin mitele 
re-angha aro mipring cha-mane attamni gario 
re-angna am-enga ine nokgiparangna aganjolaha. 
Kallep chuttio songo roani ja-mano re-bapiltaina 
miksonge, an-tangni ba-ra-cholarangkode bon-e 
ra-angtokajaha. Matric semane songona rona 
re-bagiparang bang-ani gimin pante -metrarahg 
songo bang-beachim. Songni panterangoni tonMkina 
gisik nanggipamgoni Kallepba saksa ong-pae skina 

changani gimm songni me*apa -me-chikmarang aro 
pante-me-trarang pilakan namniktokachim. Robibar 
salsao Kallepko skina donatahaon, da-alde Kallepni 
skianina ine songni me’apa, me*chikma aro pante- 
me-trarangba gilja nok chalqiilgija re*batokaha; maina 
uamangni gilja nokara songadamnisa ong*ani gimin 
chonbeachim. Kallep Sonibar salosan mangmang 
songona re-bagenchim ong-oba an*tangna 
tikatgiminko chu*sokatna ine giljachi re’angpaha aro 
somoi ong-ahaon pulpitona re-ange Isolni dilaniko 
man’a an’tangan bi-chengaha. A-bachengao ua 
dingtangdingtang golporangko aganchengenba, 
Sastroni Kattarang baksa saldime skiatahaoara, 
pangna aratgipa aro tusidimugiparangba ku-ange 
kantimtokaha, maina uni skianirangara Bible Kolej- 
o poraigiminrangni skianirangna batpilen ga’sua ine 
manderang agantokachim. Kallepni skiani somoio 
magipaba gisk nangbeen knatimengachim aro 
gisiktango indake chanchiako gam-kale 
aganman-aha, '‘la bi-sara pagipni taningkon 
man-akon da-nang, pagipa dongkuode biaba 
detangni indakgipa kamrangko nike baditan kusi 
ong-pagnokchim!” 

Anti gni songo dongani ja-mano matric result 
ong-ahaon, Kallepba skanggipa gadeingon pass ka-aha 
aro apsan nokon donge poraiangkuaha. Kolejo 
napna ua somoiode bang-gija tangkarangkosan 
nangaiani gimin an-tangni kam ka-e chimonggipa 
tangkachin chu-ongataha. Uni nok nokgipaba 
Kallepni matric pass ka-anina suk ong-enba kolejchi 
gane re-china ine longpen aro cholako kingprak bree 
on-aha, jekon ua P.U. ko poraia gimik gane re-pana 
man-aha. Kallepni gunrangchi uni nokgiparangko 
muni nangeitahaoba, uamangni demechik 
Me-katchini gisiko on-tisa mikbuanirang don^chim, 

maina uade poraina gisik nangbegipa ong-pajae 
matricoba gittamgipa gadangosa pass ka-aiachim aro 
P.U.-ko poraioba uan uan ong-aengachim. P.U. final 
porikkako seani ja-mano, Kallep bang-a chutini 
salrangko Turaoan re ataha, indiba antisamang 
songo rona ine nokgipao bi-enba reangtaiaha. Adita 
salrangni ja-maon result ong*aha ine knaenba, 
Kallepba uni ripengrang baksa result-ko nina gita 
Turachi reangtokaha, maina ua somoio 
songadamrangode songbadrangkoba man'pajani 
gimin mamingnan Turachisa re-na nangaiachim. 
Turachi sokange porika resultko niora Kallepde ia 
changoba skanggipa gadango pass ka-taiaha aro 
an-tangni resultko aganjolan baksa, rakkikua 
ong'ode B.A.-koba donge poraikuna ine chanchie 
singjolna nok nokgipachi re-pakangjolahachim; 
indiba demechikgipa maikoba uni songo 
dongmitingo tol-e on-soenba, Kallepko niksoarion 
Me*katchi ma-gipa namnikgijaniko agansoahani 
gimin, an-tangni donbagipa ganding chindinrango 
ra*jole songona re-bapilaha. □ 

BAK -3 

KALLEP PORAIENGMITINGON AN-TANGKO 
ARO MA»GIPANI NOKDANGKO NIROKNA 
NANGAHANIO SORKABlO KAMKO AM-E KA-NA 

NANGAHAt 


Kallep jensalo an-tangni donge poraigipa 
nokoni ong-katna nangahaon gipino donge 
poredangkuna ine sandioba man-jaha. Turao donge 
poraina nok man-kujaomangba, B.A.-ko poraina ine 
kolej-o join ka-e donchengaha. Indakmitingo office 
ge-sao kerani-ni kamna biap donga ine knaenba 

dorgastoko on'paon, sing sandianiko dakanio pass 
ka*pae kamko altuen man’paaha. Kallepni 
miksonganirangko uni kangal ong'anina agre 
mamungchiba champengna man-jaha. Maina ua jeko 
dakpba inditan bimchipgipa ong-ani gimin chu'sokna 
gita altuen man-rongaiachim. Kallep sorkario kamko 
ka-na rakkiako man enba, an-tangko aro ma*gipani 
nokdangko simsak-nirokna man-gnok ine kusi 
ong'beaha. Kam ka-chengaoni jagni mangni 
ja-mannon ua ma-gipa, nogipa aro namchikgipa 
sakgitamkon an-tangbaksa dongchina Turaona 
rimbaaha. Office-o keim ka genchimoba ua an*tangni 
poraianikode dontongjaha, maina an*tangni 
dal-batgipao, choljoka somoirangode kolejchi re-na 
ine bi-on on-ani gimin kamrang donggijani somoiode 
kolejchi re-rongaha. Ua an-tangsan poraijaha, indiba 
nogipa Misalchi aro namchikgipa Ripamchi- 
ma-angkoba poraiattokaha. Nogipako walni skul-o aro 
namchikgipako Nursery- o admission ra e ong aha. 
Kallep office-o kam ka-engon bimchipgipa aro kam 
changgipa ong-ani giminnan office-ni manderang uko 
namniktokaha. Uni namaniara office tangnasan 
ong-Jaha, indiba a-paloni re-bagiparang gimiknan 
dakchakaniko on*na namnikgipa ong-achim. 
Unigimin Officer-rangko sandiana bate Kallepkosa 
kerani-babu re-bakujama ine sandibatrongachim. 
Office kam ka jole poraiengon ua B.A.-koba joljolan 
pass ka-na gita man aiaha. B.A. pass ka ni ja manoba 
Honours-koba poraikuna ske ain-tangni officertango 
bi-oara, ukoba dakna onani gimin admission-ko dake 
donaha aro porikka seani somoio sepaoara ukoba 
neng-mangijaan pass ka-taiaaha. Kallepni B.A. 
Engnlish Honours pass ka-ani bilsio nogipa 
Misalchiba klas lO-o poraiegachim aro nogipani 
gisikba ua somoirangode skangogita ong-jahani gimin 

poraianioba gisik nange poraienba, bilsiantian nama 
gadango pass ka'rongaha. 

An-tangko aro ma-gipani nokdangko namatna 
ine chanchienba pilak kamrangko dakengmitingon, 
Kallepna nengnikani sokbaaha, maina uni B.A. 
Honours pass ka'daldale dongenmittingon ma-gipa 
bilonge sagitikaniko man-e Tura Civil Hospital-o 
sannaniko dakahaoba namatna man-jae siangaha. 
Uamang Turaosa donggenchimoba, ma*gipani 
manggisikode songtang, An-chenggopgre-ona 
ramgenl^a ma-jongtangma angni noko pilak 
kamran^ dakenba, pagipa sagiko gopgipa sambao 
gopaha. Manggisiko gopani salgittamrang ja-mano 
Kadlep ma ang Turachi re angapilaha. Mgipani siani 
ja manoba ua adita neng nikaniko man'angkuaha, 
indiba uan nokdangni giminde ong-jachim. Uni 
neng nikaniara, ua an tangni poraianiko maming 
saloba dontongnade sikjachim indiba ianpakde 
obostarangchi dontongna draengachim; maina Turao 
University dongjahanio ua M.A.-ko dakangkuna 
ma-jaengachim. Neng nikanirangko chanchie 
donggenmittingon ua songbat kingsako poraenba 
M.P.S.C,-o kamna nakataniko nikenba dorgastoko 
on-e donahaon, okamaniko man-e seanio aro 
sing-anirangko dakanirangoba namen dakna 
man-ahani gimin department ge-sao officer-ni 
biapona watatako man-e kamo join ka-aha. Gital 
Kamko man-ani ja-mano gitcham kamoniko watani 
chitiko ra-na ine ua Turachi re-angpilaha. Jensalo 
kallep office gitchamchi re-ange kamoniko watchina 
bi-ani chittiko officer tangna on-eon, watatna sik-jaoba 
nambata kamko man-engahanigimin watatnan 
nangtelaiaha. Ua Shillongo kam ka-genchim ong-oba 
ua bilsiode nogipa ma-angko limangjaha, maina ua 
somoio Misalchiba matric sena am-engahanigimin aro 

bilsi tong'sade skul-rangko dingtngatnaba neng-ani 
gimin rimbitangjaha. Nogipa ma-angko Turao dongale 
re-angna nanggenchimoba ua Misalchina oii'tisaba 
kenchakna nangani dongjaha, maina uaba da*ode 
an*tangni mikkangchi janggi tanganina maiko dakna 
nangachim, namen ma-siaha. Office Quarter-o 
donangkuna chol ong-jawha ine nike, nodrangna 
nok para sandienba donangaha aro an*tangde 
Shillongchi gitalgipa kamko ka-joljole poraikuna 
miksonge re-angaha. 

Kallepni offcer man-aniko aro nogipa 
Misalchini poraieinirango name dakenganiko knae 
pajongtang ma angba kusi ong-bee indake 
golpotokgengachim, “la mandeni gimin chanchie 
angade baskobade mikchirang ga akpila, cholgri- 
apgri ong'omagnba indakgipa gadangona maidaken 
sokangpilaha; Isolan uamangkode chu*sokna chol 
on*aha ine angade bebe ra-chongmota, maina ua 
an'tangan Isolo pangchake janggi tanggipa ong’a. la 
salrangona uamangni ma'a-paa tangkuode, 
uamangko nike baditan kusi ong’pagnokchim 
da-nang!” 

Kallep Shillongo dongenba, man-gimin kamko 
ka-joljole M.A.-koba private join ka-na man-gipa kolej- 
o admission ra-e donaha. Aro iarangni gimin 
an-tangni dal-batgipa-ni namnikpaaniko man-esa 
iarangko dakaha. An-tang Shillong-osa don^enchim 
ong-oba, nodrangna dakchakanikode jaantian 
on-atengachim. Misalchima-ang ma-ningsasan 
donggenchimoba ia somoiode nogipana maming 
kenchakna nangani dongjaha, maina uaba 
adatanggitan an-tangko an-tangan sasonni ning-o 
(self discipline) dona man-ahanio, uni pilak 
kamrangan skango gita ong-jaha. Bilsirang 
bon-angengon, sin-karini balwarang balbae 

ka-sinanirangko ma-ne, Misalchima-ang 
ma*ningsaba porikana poraitokengmitingo, Kallep 
nodrangko grongna ine Shillong gario re-baenba 
attam 6 bajimango nokona sokeaha. Mamatangni 
re’baengako Ripamchi niksochengenba, da* aide 
mama rc'baenga ine ma*gipana s^ansoaha. Ripamchi 
ua bilsio klas 4-o poraiengahani gimin aditan 
dal’kalaha. Kallep nokona sokahaon, au-miksuchina 
ine chi ding-atenba, auchakram biapo chirangko 
tarichina Ripamchiko aganenba ma*gipa atangde 
adatangna mi-bi*jak song-skaaha. Au-miksuman*e 
cha-chini ringenba dikdiksa nei^takani ja*mano 
nodrangna ba ra-chola ra*baako bikote on*ahaon, 
nogipa aro namchiktang mitelenba ra*chaktokaha. 
Mi cha*manringmane attamo golpoe romitingo Kallep 
nogipa aro namchik tangko gisik nange poraitokchina 
aganenba, mikkang bilsiode na*simangba Shillongchi 
porai tokande ine aganon, namchikgipa Ripamchide 
bilongen kusi ong*beaha aro ua somoi intalan bi‘sa 
ma*at ma*at gisik nangge poraiora ma*gipa ge*etnan 
nahgpiljaha. Kallep Turao salsa saldonggenba 
^om^bar pringon Shillongchi i^angpilaha. 
Misalchima-ang ma-ningsa ia somoirango porikana 
poraienba aditan kamrang bangbeengachim, maina 
degipara bilsini polrikka ong*enga aro an-tangara 
matric test-ko seengachim. Porikkarangko seanio 
uamang maming neng-nikanirangko ma*gijaan 
matchote aro name sena man-tokaha. Porikka seani 
antignini ja*manon uamangni result rangba 
ong*ahaoara, nama markrangko man-e pass 
ka-aahani gimin Ripamchide mamatangna uiatna 
sike ma-gipako pon ka-atchina dekdo ka-e dongani 
gimin pon ka*aton, mamagipani kusi ong*chakani 
kattarangko aganataniko man-e Ripamchi kusi 
ong-beaha. Nodrangni nama result rangko knae 

Kallep namem kusi ong-beaha aro matric-na gisik 
nangbate poraichina nogipako aganatjolaha. 

Kallep office-o kamrang bang-beoba antangni 
dakna nanganirangkode salgipinona donrongjachim, 
jeni giminan iini dal-batgiparang uko namnikbeaha. 
Jensalo ua office-o kamrang dongjachim, ua 
somoikode klaschi re-na jakalskaaha, maina ua 
M.A.ko dakengon salanti re-na man-pajawa ine 
uienba University-ni Dalbatgipa skigipana antangni 
obostarangko aganman-ahani gimin, gisepgisep 
klaschi re-angomangba uko mamungba injaha. 
Gisepgisepsan klas chi re-omangba basakoba internal 
porikkarangko seaniode gipinrang gitan nama result 
rangko man-rongengani gimin, salanti re-rongengipa 
ripeng skarangan kratcha-pilengachim. Bilsi 
a-bachenhachibara February ja matchotanghaon 
Misalchr Matric porikkako semane chuttio 
adatangchi re-angna skani gimin sing-aton, 
re-angchina aganatahani gimin ma-ningsaan 
re‘£ingtokaha; maina Ripamchi-j^^gba sobarangna 
chutti watjolemung skul kulikujaengachim. Adatang 
baksa Shillongo antisamang romitingo, pilak nie rona 
namgipa biaprangkode an-tangni gari, office-ni 
on-pagipao roramdile nidilon, Ripamchide suk 
ong-enba Shillongon dongkamna sikaengha ine 
mamatangna aganon, anga na-simangkoara ia 
bilsiode Shillongo poraikande inean da-sikkarion 
aganahachim, indiba da-o nang-mani matric resulto 
pangchaken ine aganon; angaba pass ka-telaigen 
indiba skanggipa gadangonasa sc^oama sokdojawa 
uijaenga ine nogipa aganjolaha. Na-simang indake 
ka-donge aganenga ong*ode Shillongon 
dongkamaibojok, mikkang anti Sonibaro 
na-simangni ba*rarangkode salna re-aignok ineba 
adatang uamangna aganaha. Mamagipani indake 

aganako knae Ripamchi bilongen ku*si ong*beaha 
aro an'tangtangni skango maikai jan^ tangbaachim 
uarangko chanchiate Misalchini mikrononi 
mikchirang joksolaniko nike, amara maina grapeng 
ine ma*gipao sing-aha. Ma*gipa aganaha, "ama na-ade 
skango maikai janggi tangachim mamungkon 
uibajaha, nangpani dongmitingo an*chingni 
nokdango mai ong-hachim ukoba na^ade 
ma-sibajaha. Anga salantian nang-pani jakchi doka 
cha'an baksana, basakobade chinga mi patisakoan 
salgimiko cha-naba man jaha. Nangni mamaara 
Turaosa gipin noko donge duk chake poraiha aro 
chingara nang ambiming sakgni gipinrango kam 
ka*napesa cha aha. Nang-pade salantian chu ringe, 
joa kal*e attam attamosa nokona re-bae angko sasti 
on-rongaia, indiba nokona merong-mechu ra-baani 
kattade dongsrangja. Indiba nang-pani indakpile 
chingko duk on-aniko nikemung ma-drang-mahariko 
tom-ate ekrikataniko dakes da*o an-chingba 
poraitaina chol ong-enga. la pilak an-chingna 
ritchenge janggi tangani cholrangko ra-bagipa 
nang ni mamaan ong-a. Ua an-tangan Isolo 
pangahcke janggi tanggipa ong-ahani gimin, Mokgipa 
una aro an-chingna indakpile pattianiko on-engani 
giminsa angade ku-si ong-a am-chakjae graepilenga. 
Angni gisiko indakgipa gadangona sokbae oflicer-ni 
kamko ka-na ma-gen aro uni oifice-ni gario rorame 
rona man-pagen ineba jumangon nikjachim, 
mairongpilgipa Isolni pattianil Unigimin nono na-aba, 
ambin-intang chinga nang-ko nirokna man-jahaoba 
Isolko gualpanabe aro ia somoirangonin an-tangni 
janggi tanganiko Unan pakwatbo, unosa Ua nang-na 
chu-sokani ramarnagko mesokgen.” Nogipa 
Misalchini su-Ugipa kattarangko agane, 
demechikgipako ku-pattianirangko knattime 

Kallepba billongen ku-si ong*beaha, maiana nogipao 
skangode indakgipa gunrang dongsrangjachim, jeni 
a-selan ua seng*gnang segipa ra-anichi a-bachengo 
bang'a dukrangko chakna nangbaaha. 
Misalchima-angni Shillongo dongengmitingon 
matricba result ong'aha aro office-o dongmitingo 
Kallep nogipani Roll No.-ko nina ine result sheet- 
oniko sandion skanggipa gadango pass ka*aniko nike 
nammen kusi ong*bee nogipana pon ka-ataha. Kallep 
ua salode office oni seng-gnang ong-katbaenba, 
antioniko be-en aro na'tokrang baksana 
cha'anirangkoba brejole re-baaha. Nokona sokon 
nogipako nikenba kusi ong-chakani kattako agane 
salam ka-aha. Salgipino uamang Turaoniko skulni 
pilak nangarangko ra-an baksa ba-ra.cholarang ra-na 
ine office-ni on-gimin garikon ra-e re-batokaha. Turao 
uamang adita salrangna dongna nangaha, maina 
nanggipa lekkarangko matchotesa uamang 
re'angpilna gita nangengachim. Antisarang Turao 
dongani ja*mano pilak kamrangko matchote 
Shillongchi re*angpilaha. 

Kallep pajongtang ma'angba uamang gimikan 
Shillongosa dongtokenga aro Kallepde Officer-ni 
kamko uchin man-ahana ine knaenba bilongen kusi 
ong'chaktokaha. Nokgimik golpoe romitingo 
pajonggipa indine aganeaha. "la pilak 
chu’sokanirangara adatang Kallep-ni a-selsa ong-na 
man’aha, maina uade chonmitingonin gipin 
bi'sarangonide nanmen dingtangbea. Kam ka-oba, 
jeko dakoba gisik nange daka aro poredoba uandaken 
namen bimchipgipa ong*a. Jensalo bilsokaha unode 
Nokgipao pangchake janggi tangsikaaha. Uni indake 
namgipa gunrangni a-sel aro Isolo pangchake janggi 
tangani giminnan da‘0 nokgimikan pattianiko 
man-engaha ine angade bebe ra*a. Na*simangsa 

chingni ageinakoba knachakja aro jeko dakoba gisik 
nange dakja dakani giminnan seng*gnang jik-se 
ra-emung chinggitan ong'sie jan^ tangtokengjok.” 
Kallep ma-jonggipa (Tokchangma) , mamagipachiko 
nie aganaha, "Me-jakapara sikango nang'ni 
mingglokgipa Kallepkode gisik ra*kuengakonba, 
da- ode biade Shillongosa nogipakoba rimdoange 
poraiatenga aro an-tangara oilicer ong-e.gari sale rona 
man-pilengjok. Mija mangmang nogipani matric 
resultni lekkarangko ra*na re-bae nappakangtoka. 
Grigipa aro namchikgiparnagna Shillongchiko 
maikon maikon ra*bachima donangtokakon. Indine 
aganatoba detangko mitele agana gita dakaia, 
namakode nama, bokakode boka inean aganara 
nangaia. Na-songara gisik nange nokkromna kange 
donode man'rikgenchimba, da-oara sakoba tik 
ka*arang dongama dongkujaenggen uiatna man-ja. 
Biade da'oba poraikuenga inajokona haida tik 
ka'arangde dongkujaenggenkon, indiba dal-a- 
ro-askakosa sandienggnokkon.” Me'jakpa 
aganskaaha, "Angaba maiko dakgen, an-tangara 
kimjawa-dongjawa; kimnakgipa-dongnakgiprangko 
sing e niora namnikani-mikchaani kattakon 
aganjaode kange-binge ninaba namjajok.” High 
Skulo poraimitingode Me-jak aro Kallep apsan klass 
aro apsan skulo poraiachim, indiba Kallepara 
kangalni bi*sasa ong-ani gimin gipinosa donge 
poraina nangha aro gana china dongpajani gimin 
sile-name tarie ropanaba man-jachim. Mejakpade 
bading-chiwale aro contract dake nokdangko aldu- 
mittanggipa ong-e alamala cholikal-ani gimin, 
demechikgipako Hostelosa done poraiataha aro gana 
chinanirangkoba chu-ongagita ra-e on-a man-ani 
gimin tari-tilonge dongna man*achim. Mejak suk 
ong-e poraina man-genchim ong-omangba porainade 

gisik nangipa ong-jae klas 8 aro 9 -range 
poraimitingo bilsiprak fail ong'iikan baksa matric- 
oba bilsisa chu-sokjae Kallepnade bang en 
ja-manchakrikaha. Kallep lekka man-begipa ong’oba, 
kangalni bi*sasa ong-ani gimin Me*jak uko 
mikehepaha aro ramarango grongoba giseposan 
sing*rongaiachim. Mamatangni demechik 
ong'omangba choligipani demechik ong-ani 
giminnan Kallep de ua somoirango Me-jakko 
grongomangba sing-nan pa-jachim Me-jak bisli 
brirang Kallepna ja-manchake pass ka-genchimoba, 
jensalo matric pass ka-aha pagipa uko kolej namkalao 
poraiatna ine Shillongchi hostel-o donenba 
poraiataha. Unigimin Me-jakde Kallep ma-angna 
skangan Shillongode dongsoengjokchim. Ua matric- 
o gittamgipa gadangosa pass ka-aigenchim ong-oba 
namkala kolej-o poraienba aro jila dal-ao dongenba 
aditan tang-dokale pass ka-bana gita man-baaha. 
Kallepma-angni Shillongchi re-angani somoio 
Mejakde klas 12 porikako seenba resultna 
sengsoengmitingchim . 

Kallep Shillongchi sokangahaon nogipako kolej 
namao aro neimchikgipakoba skul namao poraiataha. 
Salsao Kallep nodrangko kolejchi an-tangni gario 
salangmitingo, Misalchi Me-jakko bajarchi uni 
ripengskarang baksa re-baengako nike adatangko 
gari dongdipbatenba sarigipamung salam ka-e 
golpoaha. Me-jak Misalchi ma-angko nikenba del-dik 
dakaha aro mainaba re-baama ma ianon 
dongkamengjok ine sing-oara, chingaba ia bilsionide 
dada baksa Shillongon donge poraina inengachim. 
Me-jak Kcdlepko gario asonge dongengako nikenba 
aiao inmanaha, maina Kallep gari salna changgen 
ine uni gisiko on-tisaba chanchijachim. Kallep aro 
Me-jak uigrikenchim ong-omangba ua somoiode 

kusik on-grikna pa jae, sarisani golpoako 
knatimenba ja'mano nodrangko skulchi salange 
donaiaha. Me jak ua sal intal Kallepni gimin 
chanchie nina a-bachengaha, indiba uara mai kamko 
ka-emung gari salengachim, uako uina Me-jakni 
gisiko sikbeengachim. Salgipino Me-jak an-tangni 
certificate rangko attest ka*na nangani gimin 
Directcorate Officechi re-angon, darang officer-ba 
sokba kujaengani gimin, sandion room ge-sao officer 
asongeaha ine pion saksani aganani gimin porda 
kike-ming bi-na niatora, uan Kallepsachim ine uie 
del dik dakmitingon, napangchina aganahani gimin 
napangoara, asongsrangchina aganaha. Me*jakko 
asongatenba certificaterangko attest ka-mao Kedlep 
pion saksako okamate cha ra echina aganaton, 
nangjaowa angade da-osa mangmang mi cha*e re*ba 
ina dake ong-katna am engachim, indiba Kallep cha 
ringgijade watatjawa ine certificateko ra-e donga 
dakon krat cha-enba chakchike cha ringesa re*bana 
nangaiaha. Kallep Me-jako sing'aha, “Na'ara basakoni 
Shillongo dongengachim? Chingade ia bilsiosa 
gimikde dongenga indiba angade da sikari bilsi 
tongsa re-baa, chonoba-remoba ia da-o angni 
ka-enggipa kamo join ka-na re-basoa. Nono 
Misalchikode ia bilsisa matric pass ka-eming iano 
poraiatna ine rimbaaijok. Skangniba katta ra-jae 
segipa kima dakesa ja-manchakjok, segipaming 
galgrikani ja-manosa anga poraiatengjok 
ma-ningsakon, degipade da-osa klas 5 ong-enga. Jeba 
ong-bo indaken jenetene janggitangpaengjok 
chingade. Na-ara poraikuenga ma banoba kam 
ka-engjok?” Anga iano donga ia bilsimung bilsi gni 
ong-engjok, indiba angade poraiengasa kam ka-kuja, 
da*abilsisa 12 finalko seeming result-na sengenga 
ine kratcha-bea gnang Me-jak aganemung cha ringe 

€iro mittelemung Kallepni kutturioni ong'katangaha. 
Da*o Mejakni gisiko namen dongtojabatengachim, 
maina ua skango pa*gipani Kallepko an’tangna 
nokrom kangna £mi*ako aro an-tangni ua somoio 
jegalgiminko gisiktango chanchiatengachim.Indiba 
Kallepni dal-gipa mande ong'an baksa namgipa 
cholonrangko chanchiate Me-jakni gisikode unan 
chanchi batroroengachim. Kallepba ua somoiona 
kingking darangkoba mikchaa-ka-saa dongkujachim, 
indiba Nogipako poraiata matchotkujana aro una 
kamko man’C on*kuja dipetna darngkoba ra*na- 
kimna uni gisiko chanchisoani dongjachim. Me*jeikni 
gisikba ia somoirangode skangogita ong jahachim, 
maina skatang ong katna man gijagipa hostelosa 
donge poraian baksa toromo janggi jangbaahani 
gimin an-tangni mikkangchina chanchie dakna uiani 
aro an-tangni cholonko rakkiani dongaha. Ua 
gisiktango Kallepna miksonganirang donggenchim 
ong-omangba darang ripeng skarangnaba aganjaha. 
Indiba Isolo bi-e sengan baksa an-tangni poraianikoba 
gisik nange poraienba B.A.ko gnigipa gadango pass 
ka-paaha. Me-jeikni B.A. pass ka-ani bilsio Misalchiba 
P.U. pass ka-enba B.A. 1“‘ Year poraiengachim. 
Shillongo dongengon Kallep bang-a changon 
giljarango skirongaha aro nogipapa me-chikmarangni 
aro B.Y.F. giljarango bak ra-rongemung Me-jakni 
toromna gisik nanganirangko nikenba aiao 
inmanaha. Maina Me-jakba Turao poraimitingode 
skatang dakgipa ripengrang baksa rorime a-gilsakni 
ku-sirang baksa janggi tanggipasachim. 
Me-chikmarangni Programme-rango Me-jakni 
skianirangko knae Kallepba gisiktango suk 
ong-beaha, indiba uni gisikode Me-jakna on-tisaba 
chanchianiran^dongjachim, maina an-tangko skango 
jegiminko ua gisik ra-kamaengachim. Indiba uni 

gisiko mamung ajak sokha sikani dongsrangjachitn. 
Me-jak an-tangni B.A. pass ka'ani attamo Kallep 
ma*ang adasa ma-drangkoba okamatenba mi 
cha-ataha aro bia-aniko dakanio Kallepan ka*dilaha 
B.A. pass ka-ani ja-mano poraiangkuna sikani 
Me-jakni gisiko dongjaha, indiba office kam ka'enba 
segipa kime dongnasa uni gisiko sikbeengahachim, 
maina uni pagipaba bilsirang re-angengahani gimin 
nokdango dakchakgipako nangengaha ineba ua 
uiachim.Unigimin Kamna nakataniko nikenba office 
ge-sao galaha aro singsandianiko dakanio pass 
ka-eming kamo rakkianiko man-aha. Me-jakba da-o 
office kam man eming salantian officechi re na 
nangaha aro gisepode Kallepko grongeming bini 
gario re-angrongachim, maina Kallepma*angni office 
buildingon uamangni officeba apsanchim indiba 
room no.-rangsa dingtang ong-aiachim. Gisepo 
Kallepni gario office re angmanoara setangni sambao 
re engagita Me-jakde chanchi-man-pilengachim, 
maina uni gisikode Kallepna chanchian roo-rotoja 
dongodongtoja dakbeengachim. Indiba da-nang 
Kallepni gisikode on*tisaba chanchisik dakanian 
dongjachim. la somoirango Me-jakni gisikrangba 
namen dingtangsrangaha, maina skangode ua 
an'tangko tarie pante balana agre gipin kamrang 
dongjachim aro songo-noko dongoba ma*na-pana 
kam dakchake aro song-e -chane cha-e dakani 
kattarangko aganan nangsrangjachim. Indiba da’Ode 
an-tang officeo kam ka-gemchimomangba song-na- 
chana mande rakkigija an-tangan nogipa, Do’kime 
baksa donge, song*e-chane cha-engachim. 

Me*jakni gisiko salsana batbat, Kallepna 
chanchianirang batroroengachim aro gisepo uni gario 
salako man*oara an’tangko nairfnikengagitaba uade 
chanchie robeengachim. Gisiko namnikbegenchim 

ong'oba seatachi parakchengnade pajaengachim; 
indiba an-tangni sikaniko Isolna pakwatnade uaba 
gualrongjaengachim. An*tangni skaniko mai cholchi 
parakchenggen, uanigiminba Me*jak 
chanchibeengachim. Me-jak an-tangni gisiko 
chanchianiko aganengon indine aganman-aha, 
“Me-chik ong-e angan an*tangni chanchianiko 
aganchengjaode, angni skaniko uara maikai uigen, 
aro indakgipa me*asako saobasa man-ahaode 
mainasa angara seeba nichengjajok ine 
chanchiman-gen.” Dongo dongtojae, roo rotojae 
an-tangni skaniko parakataignok, aro kratcha*aoba 
nama dake dongaignok ine chanchie, sentence 
gittam kattarangkosan Englishchi indine 
seatchengaha, 

“My friend if you don’t have chosen anybody for your 
life partner yet; I was longing to be with you as your 
partner. If you would agree, let us put our head 
together and pray to God, so that every thing will be 
done according to His will. This is my proposal only, 
if you do not agree I will not mind, but just reply in 
time." From: Mejak 

Mejeik an-tangni segimin chitiko uamangni 
pion saksako watate on-eataha, indiba ofiice-o poraina 
somoi dongjani gimin nokchi poraigen ine Kallep 
poketo chipe ra-angaiaha aro ua chittiara Me-jakni 
ong'gen ine uni gisiko on-tisaba chanchiani 
dongjachim. Office jokemung nokchi re-anghaon 
an*tangni poketni lekkarang gimikon ra-oteming 
te-bilni kosako done auna re-angha. Adatangni 
aumitingo nogipa chittiko nikemung, ia chittikode 
angade Me-jaluii jakgita nikaia ine gisiktango 
chanchichipengachim, indiba adatang aue 

re-bapilomangba sing-na pajae jrip dongaiaha. Au- 
miksue aro cha-chini ring manenba neng-takinitingo, 
chiti man-bagipako poraie rona ine kutturichi 
napangenba poraie nion, Mejakni chiti ine ma*sienba 
gisiko del'dik dakaha. Chittiko man*enba maiko 
dakgen ine gisiko chanchibeengachim, indiba nogipa 
Mesalchina Kam man-e on*kujadipete uni gisko 
jikgipa ra-na chanchiani dongkujaengachim. Misalchi 
Ua bilsiosa B.A. 2 -gipa bilsi ong-engani gimin da-o 
bilsibri ba bilsi bongakode sengna nangkugen ine 
chanchiaha. Indake ong-genchim ong*oba 
sechakanade nanggen aro man-jawa ine seatoba 
Isolni skani ong-jokode ja mano namjawa ine 
chanchie, banggija kattarangchi indake 
sechakataha. 

“At this moment I can not being able to tell you ‘ 
Yes or Not but wait, if we are in God’s plan, everything 
will be done in due course of time, but we’ll have to 
wait till the time is ripen. From: Kallep. 

Salgipino Me-jak Kallepni chittiko man-soe adita 
gisiko suk on beaha indiba badita bilsi sengna 
nangkugen ukode uaba uijaengachim. Minggipinara, 
sengkubo ingipa kattarangba ong kujani gimin gisiko 
jajajiji dakengachim. Indiba Me jak an tangba Isolo 
Pangchake janggi tangpaenggipa ong-eming, 
Nokgipao bi-e senggenchim ongo-de, Kallep ba ugita 
dakggipa mandekon pattigen ine Nokgipao 
ka-dongenba, jegita bilsi ong'oba sengaigen ine iini 
gisiko tik ka-e donaha. Kallepba ia somoirangonide 
Me-jakni gimin on-tisa chanchie nina skanide 
dongaha, indiba skango jegalgimin kattarangkon ua 
gisiko chanchiatmakuengachim. Ua somoirangoara 
Isolko ma-sikujanigiminsa biaba indakgipa 

chanchianirangko chanchiahakon ineba uni gisiko 
chanchipile niengachim.Kallep aro Me*jak ma-ang 
apsan giljaon kam ka rimani gimin, sawa maidakde 
janggi tangenga namen ma*sigrikaiachim. Unigimin 
Kallepba, Mejakni pilak bewalrangko nike jegalnade 
sikjae, iarang pilakan Isolni skani ong-ode 
chu'sokani ong’china ine Nokgipanan pakwate 
donaha. 

Bilsisani ja mano Misalchi B.A. Fianalko seaha 
aro namkalen seahani gimin gni gipa gadangode pass 
ka telaigen ine an*tangni gisiko ka-dongha. Porika 
semane chutio roengmitingo, salsao office dongjani 
gimin songjinmani a palchi rona ine nogipa aro 
namchiktangko ku-mongaha. Nodrangde 
Shillongona agre gipin biaprangko nikpakujani 
gimin namem re na kusi on beaha aro Misalchide 
Sarigipa Me*jakoba rime re na sikengachim ine 
aganaha, maina uade adatangna gisiko sika 
dongjolemung nogipa Misalchi baksade namen 
ripengba ong-beengachim. Indiba adatang aro Me-jak 
chiti segrikenga inede Mesalchini gisiko on tisa 
chanchiani dongpajachim. Nogipani aganon, Kallep 
ianpakde darangkoba rimgija an chingrara 
roramaigen ine nodrangko pringni cha-chini 
ringmano re-angdilaha, indiba ramao cha-na ine 
mirangkode walonin song*eming ra-angtokaha. 
Salgimik roramani jamano attamo nokona re-bapilon 
namchikgipa Ripamchiba suk ong-emung 
mamatangko mitelbeaha. Adatang baksa donge 
bang-a.ku'sinirangko manemung Misalchini gisiko 
chu'ongnikanirahgko man-beengachim aro jikgipa 
kimani Ja-manoba watatnah ka'pakgnokon ine gisiko 
chanchie roengachim. Ka-pakomangba kimani- 
dongani somoiode watatnan n^gaigen, basakona 
biaba ma‘ko-noko ajdurmittarige rochagen da-nang, 

angba da-o B.A. pass ka ahaode chonarema 
kamrangkode man-ara ma paignok ine gisiko 
ka-dimeanikoba man-pilaha. Porikka seani ja gittanmi 
ja-mano result ong-ahaora Mesalchini No.ko paper-o 
nikeming adatang bilongeng kusi ong'beaha, maina 
B.A. pass ka*ani ja-mano B.Ed.koba poraiatengmung 
skigipani kamko ka* china dake on* gen ine ua 
chanchie donsoengachim. Office oni nogipanaba uni 
resultko skanggipa gadangon pass ka-aha ine 
uatahaon, nogipaba bilongen kusi ong-beaha. Office 
jokenba nokchi re*angon, attamo maikoba song*e 
cha dilna ine be en-bitin aro biscuit-rangko ra*jole 
re angenba nokona sokeon, kusi ong*chakani 
kattarangko agane nogipako salam ka*eaha. Result 
man ani bilsiode B.Ed.ko dakna gita somoi 
man*srapjahani gimin gipin bilsiona sengna nangaha. 
Jensalo B.Ed.na dorgastoko gale nion pass ka*enba 
poraipana cholko man*aha , aro poraianio name 
dakna man*enba altuaen gnigipa gadangode pass 
ka-pana man-aha. Nogipani B.Ed. pass ka ani ja-mano 
Kallep adita suk ong-kalaha, maina uni poraina 
dakchakanide ianon matchotana ine ua 
chanchiengachim. Da-o una kam man-e on-ahaode 
demechikgipakode bia antangan nina ma-skaaignok 
ineba ua chanchiengachim; aro indaken kam 
nakatenga ingip£inade jeoba gale dondilaha. □ 



BAK -4 


KALLBP NOGIPANA SORKARIO KAM 8ANDIB 
ONA ARO AN-TANGNA JANGGITANGRIBSNA 
JORA RIPENGKO BASRA: 

Nogipani B.A. aro B.Ekl.ko pass ka'ani ja'mano, 
uamangni dorgasto gale dongipa, skul ge-sani 
skigipana sing-sandianiko dakna ine okamataniko 
ma-e re*angon, dorgasto galrimgiparangoni B.Ed. 
pass ka'gipade Misalchi saksasan ong-ani gimin, 
mamung sing-a-sananiko dakgijaan kamo rakkiani 
chittiko sejole, Misalchiko kamo jaoin ka-jolchina 
aganaiaha. Ua somoiode manderang kamko sandina 
nagkujaengachim, indiba kamnasa manderangko 
sandina nangskaengachim. Kamo join ka-jolenba 
adatangni office gita re-pakbbae, kamna rakkiani 
chittiko adatangna mesokon uaba namen kusi 
ong'beaha aro skulni dilgiparngna pon ka-atenba 
mitelpilani kattarangkoba aganatjolaha. Nogipani 
keim man-ani ja-mano Kalep namen ritchengaha aro 
uamang adasa ma*drang ku-si ong bee Shillongon 
dongangkuaha. Bilsisamang Shillongo skigipani 
kamko ka ani ja mao, Turani skul ge-sao Head 
Mistress-na nangengani gimin Misalchiko Turaona 
kam ra-doaton, adatangko watbana ka-pakgenchim 
ong-oba kamchi draaniko man enba, demechikgipako 
rime re-bana nangaignok ine ua chanchie duk 
ong'beengachim. larangni gimin noko 
adatangming golpoe roengon, ua indine aganeiha. 
"Na.a nang.ni demechikkode rimangna nangjawa. 
biade ianon matchote poraiengkan, an.ching 
sakgni dakchakaina indiba , na.ade reangbo. 
Qoverment service-o napahaon kam radoaniko 
jechakode mikangchina namja. Da.o na.a bilsisa 

kaeming Head teacherona watatako man.aha 
nambejok. lade ong.na amgijani ong.achim indiba 
A.chikrango B.ed pass kagiminrang komibeani 
giminsa da.o na.a indaka cholko man.aha. uni 
gimin na.a re.angaibo. saksan dongna aratdode 
songchiko sakoba rimeming poraiatbo unode 
nang.naba dakchakani ong.gen aro binaba 

namgni ong.skagen”. Adatangni indine aganahaora 
Misalchiba Turachi re.angenba gitalgipa kamo 
join ka.eming uanon dongkamaha. Indiba chutini 
somairangode Shillongon dongna sikeming 
darangkoba an.tang baksa rakkigijan dongaiha. 
la somoirango ripamchiba klas 8-0 

poraiengachim aro namgipa skulo poraia ma.ate 
an.tangnade cholipaengachim. Re.anggipa 
somairango nokdangko aro nodrangko nirok- 
sandie sko saanirangko chanchiatode, da.o 
Kallepni bal namen ritchengbeha maina ua 

dareingkoba deikchakna aro nirokna nanganirang 
dongjaha. 

Dakchak-rikchakna nanganirang 

komibeahaoba. namchikgipa /Hpamchikode nina 
nangkuengachim indiba koros nangarangkode 
ma.gipaan watatrongengani gimin 

bang.gijarangkosan nichapna nangaiaha. Dakna 
nanganirang dongjahaora. An.tangna jora-ripeng 
baseani giminba Kallepni gisko nabaaha. 
Indakmiting somoio Me.jak chiti kingsako indine 
seataiaha. "Kasaara Kallep, na.a angni kattarangna 
mind ka.jaode anga angni skaniko changsatai 
nang.na uiatna kusi ong.beenga, reanggipa 
somoio nang.ni agangimin gitan anga adita 
bilsirangna nang.ko sengengahachim aro 
an’chingni bilshrangba re.angbeengahani gimin 
ambinode bi.sa-desakon dal.srapatjawaha. Angni 

chanchieini gitade Nokgipa Isolba an*chinggita 
dakgimin manderangni jora-ripeng ranikode 
natnnikaignokkon indiba iasan nang-ni ska ba 
chanchianiara maidake ong-enggen ukode uija 
aro nang-ni skani donggijakode angaba dranade 
sikja. Na-a ang baksa janggi tangrimna skode 
anga an-tangde nangkon an*tangni jora- 
ripengna baseengachim. lako seeuiatenggipa, 
nang.ni ka.sachakaniko nangnike sengsoenggipa. 
Mejak” Jensalo Mejakni chitiko meui'soaha. 
Kallepni gisiko ba apsankon chanchie 
dongsoengani gimin, nang'ni miksonggani gitan 
ong-china ine seatskaaha. Sakgnian officeo kam 
ka-gipa ong-ani gimin salode kam bang-ani 
gimin re-rame-rorame ronaba jakchakjachim 
indiba attamo office jokmanede pangnan Kallepni 
garion officeoni apsan apsan re-barongachim. Da-o 
uamangni ka sagrikanirang salsana bate bate 
batroroengachim. Indiba bia-baru ka-kujani gimin 
apsan nokode dongkujaengachim aro apsan 
dongna miksongani gisiko dongjachim, maina 
uamang sakgnian Mondolio kamrangko jako ra*e 
ka*enggiparang ong-achim. Kallepko man-eming 
Mejak bilongen ku'si ong-beaha. maina ugita 
dakgipa mandekode ua somoirangomangba namen 
man'a neng achim. Uni gimin Kallepko an*tangna 
jora-ripengna basena man-aniara Isolni patdanisa ine 
uauichong-mote, Nokgipako mitelan baksa nokdang- 
ba-ku dakaniona kingking Isolni dilaniko man-aba 
bi-rongengachim. An-tangni Kallep baksa mikcha- 
namnikgrikanikoba ma-gipama-angna uiatgijan 
dongna sikjae chiti see uitahaon; Me-jakpa bilongen 
ku-si ong-beaha, maina uade skangonin an-tangni gri- 
s(dQdiikojakmacha-panainenuksonganidongacliim.Bi]sibon-angadii, 

Krismas sepangjolo Kallepkobasongchi rimangjolgaaiiiefaauadbitio 
jaiuq>a^olaha. 

Da*o Me'jakpa aro Me*jakma demechikna 
Kallepko sing*esan-e on-ani gimin golpoe 
roengachim, indakmitingo Kallep pajongtangma'ang 
jiksesa adatangko grongna gita re*angenba 
uamangni golpoako bon*tongatsrangaha. Nio-sarini 
rona re-baako niksoe nokningchi asongchina am*pok- 
mora sale on-soaha. Dikdiksa asongani ja-mano 
Me*jak pajonggipa golpoko indake a-bachengataha. 
“Mai da o-rorode namtokengakonba? Chingade 
mandemangmangde alamala namtokenga, cha*na- 
ringna dongjaanasa. Maiko agangen angboning, ia 
bilsiode chingade a-baoba mamingan silja, samba 
agre dikani gimin gamnan man-jajok”. Mejakpa 
aganskaaha, “Maiko agangen angboning, gimikan 
an tangtangkosa uiaengjok, chingade ia bilside 
abakode o*srangjajok, o*oba danggram galna o-a gita 
dakaigen, gamnakgipa mandea dongja. Ma'gipakoara 
maiko agangen, palang ripeakon chan-a man'pilja, 
da anba sko saana, da-anba kang'kare saana 
inkamaia. Angara roama dakaan noko-songode 
skatnan manja;indake dakam-dakdooba da'ororode 
cholijaengjok; baburangna tangka on*a bil 
man*giparangsa ba ong-jaode M.L.A./ Minister 
dakgiparangko rim na man-giparangsa dahkala 
kamrangkode man-tokaengjok. Maiko dake 
chapilgen uinan man-jaengjok, iarangko agane rooba 
an tangtangkon matnanga gita dakaia, maina 
membor dakgiparangkoba an-chingsa seokata. 
Anchingan kam kagnigipa manderangkode basegija, 
tol na man’gipa aro tangka on-a man*gipa 
manderangnasa pu*ona daktokengajokana. 
A-songna-jatna kam ka-gnigipa manderan^co basee 
watatna man-genchim ong*ode, rama-jal-ang 

gimikchikon tarigenchim unode chin^ta kantrek 
ka-e cha-pagiparangba alamala suale on-ako ka‘e 
cha*pana man-genchim”. 

Golpoko dingtangate Kallep ma*jongtanggipa 
Mejeikpao sing-ataha, "Mamagipara Kallepma’ang 
adasani giminde knajokma? Bisongde da-ode poraia 
matchote kam ka*tokengjok. Adatangde officer 
ong-engahana aro nogipaba mijamangmang Turaona 
Head Madam ong-bajokna, chingaba nogipachiba 
re-angade dongkuja”. Me-jakpa on*tisa gisiko suk 
ong-kala gnang aganataha. “Oe, knajokba, 
mejamangmang iarangni gimin Me-jakan tale chiti 
seatjok; biaba uchin donge poraia dakengachim, 
uamangna dakchakaan chingade korok-achok 
nangpiljok, indiba da-ode abitang kam ka-branga 
dakeming chingade giseposa watatna nangaengjok. 
Da-o na-songni Kallepni gimin aganoara angade 
kratcha-oba agana nangaengjok; kratcha-oba-jaksi 
chikoba ma*ni-noni jakoein nachil knaaignok-janggil 
sa-dikaignok ine janapatjolaengjok. Mejao Me-jedcni 
chiti seatani gitade bisong ein-tangtangde tik ka-e 
dontokengjokna, indiba chingasa ma-chi-nochi 
sokangna man-kujaenga”. Ma-jonggipa aganskaaha, 
"Chingade nang-koara skangonin rime sale cha-pabo 
inean aganachimba, ma-gipa sagian nang-kora 
tangmitingon aganangjokchimba, na-songsa 
bon-chipata. Rime-sale cha-paoba dake-sue 
cha-diljaode chingasa kratcha-chakgen aro town-o 
jilaosa dal-aigipa bi-sa ong-ani gimin o-bite neotangna 
ka-sana , sadu chatchi sandinade iiipajawa. Unode 
chingni rime-sale cha-na on-gijanan batgen. 
Na-simangara ma-chi-nochi re-na ine janapenga, 
re-anga ong-ode maina ole kee re-anggen aro 
chingchi re-angna nangjawa; maina ma-ni pal 
ma-gitan nogipachongchong dongengani gimin 

bichin re'angaibo. Bang-eba-jaleba maina re*anggen 
na'simang bura-buchi re-angtokaiboda, nok nikkuja 
ong-ode chingoni jonggipako re-dilatangna 
inan*genba”. Nokkode mijao bill on*lisa dong^pako 
okna re*anga dakoara salnieming gari sengmitingo, 
namchiktangko Ringreo gronge angkoba 
rimangjolani gimin nok nikjola gita walsa waltubajok, 
ine Me-jakpa aganaha. Golpoode roToroangaigen, 
sarigipade mi okkrienggnok rama chel-ako 
re-baajokana, bijak song-aba buchuma ma-ate 
ka-sinbejok, mamagipara bijak tojaoba migiminko 
chadilangbojok ine Me'jakpani aganaton; 
nangjawachimba mainasa song-galgaljok ine 
Kallepma-Jonggipa aganaha. Me-jakpa aganaha, "Hai 
boningara cha dilangbojok tangode na-songan 
re pilangna walanggen, na-simangara tuangchimbo 
inoba manijaengjok, tojaoba-namjaoba, me*su- 
samjak dongjaoba, togijako kole galatchimbo". 
Okkriade okkrijachim indiba cha*gija-ringgija 
re angpiloara mainaba mitchiakon-sosiakon ine 
mosaba-boningba aganaignok, hai ma-jonggipara 
cha-e re-sranggnok ine Kallepjongtang jikgipako 
rimenba mi cha-na re-angaha. Cha-man-ringmane 
dikdiksa neng takeming, pajonggipamangba 
songtangchi re-angpiltokaha. □ 


BAK- 5 : 


ME-JAKPA GRITANG-SOKCHIKO 
MAN-BAENGANl GIMIN Mil-CHl-NOCHI 
SING-ESAN-B NINA RB-ANGCHBNGA : 

Antigipino Me-jakpa an-tangni sadu- 
Jikcholrangko aro jikni mama-ada ddl^paran^o, 
demechikna mande sing-ani bidingo chanchirimna 

ine okamattokaha. Ma-chi-nochi re-ani gimin 
chanchitokengon, wachini somoiode namjawa ine 
nike a'rak sokbajoko re-ana tik ka*e dontokaha. 
Tom'ani matchotmano song-gimin miko bijak-samjak 
dongjaoba cha-e re-angtokbo ine re*bagipa sadu- 
jikchol aro mosa-boningrangko Me*jakpa agnahani 
gimin cha-na re-angtokaha aro cha-mitingo 
mosatangrangoni Me-jakpako bal'ekataha. "Mosade 
chawari officer-ko man-eming kusi ong-prete da-oan 
wak doksrangjokkon, na-songgita pabUk-ni dilgipa 
dakgiparang indaka somoio wak dokeming sadu- 
sadina aro mosa boning dakgiparangna song e 
aaljaode saniko cha-skana”. Aiao mosa Bilbangpaba 
bilongatjok, maicholianasa angkoara pablik-ni dilgipa 
ina dakengjok, ia indaka kamrangode chinga 
pagiparangni aalani ong-a, indiba ambino na-songni 
mosa boning gitalrangko bia-baru ka-ani somoidode 
na-song dakskakanjok inesa da*o na-songna 
a-botatengako nikjama ine Me*jakpagipaba 
bal'ekatskaaha. Bal-ekaba bebeba mamingan dongja, 
na’simangkode okamatade okamatjok cha*angnade 
man'jaengjok, jeko song-a bijak dongjaoba alamala 
jaksugalangtokaibojokne ine Me*jakpa ka-dingroroe 
agantaiaha. Bijakara bang-beake, chingade bakon 
cha-pilgen basenan changpiljaengjok ine aganjoljole 
cha-giparang gimikan cha-tokengachim; aro cha*man 
ringmanoara notkangtangchi re*angtokaha. pillak 
kamrangan ka*sine ka’sine chu-sokangengani gimin 
Me-jakpa kusi ong-beengachim, maina officerko 
nckkromna man'baani kattaba ramramde 
ong’jachin^. Minggipinara ua somoiomangba skia 
man-kalgiparangde A-chikni bewal ong*genchim 
ong-omangba mamatangni nokkrom remade kusi 
ong’bretokjachim, indiba Kallep gitcham 
niamrangkoba jegalna sikgipa ong'ja baksanaba uni 

jora-ripengko baseanio Isolni namikani gnang ine 
uiesa ra-na tik ka*engachim. 

Salgipino Me-jakpa iarangni gimin golpoe rona 
ine namchikgipa. Misalchiona Turachi rc’angaha. 
Turachi sokangon jaljol namchikgipachi re'angode 
gFongjawa ine ma-sie an-tangni nan^pa keimrangna 
officerangchi rechengeming attamchisa 
namchikgipachide re-angskaaha. Mamatamgni 
sokango Misalchiba skuloni re^angeming cha ringe 
dongsokuaengachim aro indakmitingo mamtangko 
niksoe aiao inmansoengachim. Gipin changrango 
rona re-anggenchim ong-oba chutini somoio aro 
salosa re-angrongaiachim; indiba waltupilede 
rorongjachim. Mamara da-alde bachiba re*esa 
waichangengama ma ronamanchaan re*baama ine 
namchiktangni sing-soon, da-alde 

nangchongmotgipa kam dongani giminan nang-ming 
golpoe rona re -baa ine Me-jakpa aganchakaha. 
Mamatangko nokningchi rimangenba asongchakram 
biapo asongchina aganon, barandaon namaigen ine 
asongenba an-tangni na-tok ra-bagipako 
namchikgipao on-enba iako song-kapataibo ine 
aganaha. Asongman-o, mamagipako cha 
ringchenggenma auchenggen ine sing-on, cha 
minjokode ra-bachengboda, intango cha ringmane 
auaignok ine agai^i gimin chako rue ra-bachengaha. 
Auchina ine gamcharangko ra-bae on-enba. mamara 
auman-o tugrange neng-taknakode agitchae dongipa 
kuturi donga ine mesoke on-enba, angade mi 
song-kuna na-a roaibo ne ine agane donangaha. 
Ong-aigenba, gipinara-gitchara ong-ja rodilnaba, 
nang-ni song- man -chanmano cha-man-ringmane 
intango nangamgkode golpoe roaignok ine agane cha 
ringmane au-miksue dongna napangaha. 
Song-manchanmane Misalchi an-tangba auenba 

dikdiksa neng’take mamagipana mi tarie on'enba 
an'tangba apsanan chajolaha. Ua somoio Misalchi 
darangkoba rakkia dongijani gimin saksansa 
dongengachim, maina demechikgipade Shillongo 
mamagipa bakaasa dongengachim. Bijakan dongja 
aro sikkete song-eming maian daken^en, alamala 
bijakrangko sae cha’atedbojkne mama ine Misalchini 
aganon, nambejokba, angade salgimik rorame 
neng-enba cha-napbejok aro bijak song-aba tobejok. 
Ching nokdrang, nan-ni sarigiparangsai mi-bijak 
song-naba changtokja, mande rakkisimsime on- 
eming song-e-chane cha-jaeming song*na 
changtokjaengjok, ambino sena-panade maidaken 
song-e on-tokarok, ine golpojaljole mi cha-to- 
engachim. Cha-man-ringmane, dikdiksa 
neng-takenba mamagipani re-baani miksonganiko 
uina ske Misalchi sing-aha, “Mamara mainamancha 
re-baesa?” Angara nang-ni dada, Kellipma-angni 
Me-jak baksa mikcha-namnikgriktokenga ine inani 
gimin ambino ma-drango noknapaniko dakoara 
nang-ni ma-jongma-angchi re-angna nanggema ma 
nang-ona re-bana nanggen uko sing-nasa re-baachim 
ine mamagipani aganon, na-simangara jawani 
dakagita waka-do-a ra-ede noknapaniko daknabe 
iade namgipa bewal ong-ja aro dadani agana gitade 
na-simang noknapaniko dakna nangjawa man-a 
ong-ode chone-remeba certificate ra-ani somoio 
dakanikosan nangnikenga. Bini namnikgijako 
dakode haida biade ka-o nangnaba donga, ramram 
ka-o nanggijagipar£Lngni ka-o nangode namrongja. 
Ma-jongma-angba apsan dake dakakoan 
namnikenga. Bebegitaba chinga da-o biko watatjawa 
ina daknaba maio pa-sike kangkugen, ma-na-nona 
dakna nanga kakketko daktokman-jok, da-ode 
an-tangna nokdang-ba-ku dakani somoi 

ong'beengjok. Indiba iasan da-o na-songko 
rimangaibo-salangaibo inoba ambino dake-sue 
cha-diljajoko jikko-deko, niotang o-biteko mande 
mingjajokode maidakako paldinga ine chingkosa 
ingen. Na*aba mamatang jakpa ong-eming bini gimin 
tala, na'song namniktokode rimangtokai, indiba 
agangimingita sing-na-san-a re*batainade 
nangjawaha, somoiko niroke na*simangni choljoka 
somoio dada baksa agangrike certiflcateko ra-e 
on-chimai ine namchikgipani me'chikma gitchamgita 
nampreta agananiko knae mamatang aiao 
inmanpilaha. Maina Misalchiara skangode mama- 
adani aro ba rima-sokchaani agana-skiako 
ra gijagipasachim, indiba da-o uni bewal, uiani aro 
toromo janggi tanganirang skangoniko chanchiatode 
bebra na ampilgijani ong achim. Indiba ia pillak 
namgnirangko Misalchina on-gipara uni adatang 
Kallepan ong achim. Golporang matchotman’e 
waltingangengahani gimin, tusichina mamagipana 
biapko tarienba tusibojok, angaba tugnok ine agane 
tuna re-angaha. 

Pringo pringni chakatenba gisiko suk ong*bea 
gnang noksam-nokgil reroroe, balenggipa pulrangko 
nirore, songjinmani ka*singipa balwarangko chake 
roengmitingo, mamatangko namchikgipa cha 
ringechina okamataha. Mamagipa seng* gnang 
ong'katangna nanga ine uienba mipringkoba 
seng'ggnang song-e, song-manahaon cha*china tarie 
onaha. Cha-man-ringmane officerangchi 
nappakangtaina nanggen inenba namchiktangni 
nokoni re-angaha. Man -a nangenggipa billrangko 
okna sengtimoara attamni 2 bajini garikosa 
srapeming re-angon songona sokangode on*tisa 
walsimsim dakangpilahani gimin Me-jakmade gisiko 
jajrengsobeengachim, indiba ua somoi tiktakon 

sokeahani gimi ka’tim dake gisiko dongtoaha. 
Nokona sokbaeming, na‘tok-na*bat aro biskitrangko 
jikgipao on-enba, ba-ra-cholako okgale done, au- 
miksuna chidarechi re-angchengaha. Au- 
miksumn'enba neng-a aro okkriaahani gimin mi tarie 
dongiminko babilsichi re*ange cha aha. Cha-man- 
ringmano nokni jalengo asonge balwa chakjoljolenba 
jikgipako mola so*bana agantaha. Jikgipa mola 
so'baenba, Me jakpani namchikgipachi re-angani 
kaborko knana sikbeengjokchim angade ine segipao 
sing-on. mola ringjoljole aganaha, “Angade skango 
an*chingni daka kamrangko chanchiate gisiko 
namen kratchaengachim, ia Me-jak jarini a-sel 
ja-mano mai ong-gen chanchichenggija an-chingni 
sing-e-san-e nina am-itingode jea dakeming da-ode 
an-chingkosa kratcha-atengjok, nokgipade mai 
mikgilchian chiti setaiming Kallepko man-pilaha 
angade binaba kratcha-chakata. Indiba da-nang 
namchikgipaba inditan gisik gnang, skulni 
dal-batgipa skigipa ong-a ma-ataia, namchikgipakoba 
nam-akode nam-a bokakode boka inen mitelna 
ga-akaia. Sarigipani kamrangkode ku-saba nakatja 
indiba an-chingni re-angna am-enggipani giminde, 
re-angna nangchongmotjawa aro adatangba 
indakakode namnikchong-motjaenga ine 
beng-atenga. Bia ka-e on-a ong-ode man-a dipet chone 
dake on-chimaibo aro gari-gora ra-na nangjawa, 
chinga songona re-angeming unoni re-sotangtokaina 
ineba inatenga. Bisongde indinaigen uade indiba 
an-chingara ma-drang dolgni ku-monggrikaniko 
dakchenggija maika-e bia ka-e on-ani gimin 
chanchijolgen, bisongni aganani gimin dakaiode 
ja-mano an-chingsa kratcha-gen ine jakgipa 
aganskaaha. Uaba ong-gen ong-ade indiba aganmika 
dakade ong-ja gisik nangpretean aganatengni 

giminsa angade aganskaenga, ja*mano mama- 
adarangko aro sadu-jikcholrangko okamani somoio 
bisonga badine ina agane nitaiaignok ine Me*jakpa 
agane, neng*beahani gimin tue neg-takna kuturichi 
napangaha. □ 


BAK-6: 


KALLBPKO BIA KA-NA TARISOANIRANG : 

Bilsirang bon-angengon sin*kari 
ong'baengahanio, attam rona ka-sinbaengahani 
gimin songoni pante-me-trarang ramarango rorame 
rogiparang bang'engahachim. Ua Somoio 
Me jakpama angni chanchisogimin gita wachi 
ra gatangengeihani gimin Kallepama-angko bia ka-e 
on ani gimin chanchirinma ine attamsao an'tangni 
mosa-boningrangko aro jikchol-sadurangko 
okamchimong/aha. Re-batokahaon an-tangni 
okamatani miksonganiko talatchengaha. "Mam^pa- 
adagiparang aro mosa boningrang, angade 
na simangkode cha-gri-ringgrioba okamatahani 
gimin an tangni miksonganikode uiatengjok. Mijao 
namchikgipachi re angoara, Kallepna noknapani 
gimin sing baon uakode dakna nangchongmotjawa 
aro bia ka'ani somoioba dal-e dakna nangjawa ine 
bengatchong-motenga. Kallep an-tangba 
noknapaniko nangnikchong-motja inatengana aro 
biade aganeiko drae dakode namnikjanaba donga ine 
nogipade aganatengachim. lako aganengon 
noknapna re-jawa inede miksongjaenga indiba jeko 
aganata na*simeingna aganskaenga, Da*o re^ani ba 
re-gijanide an-chingni chanchiaosa ong-aigen”. 
Mamatangoni aganatskaaha, "Oe, bisongde aganade 
aganatbebegen indiba an'chingde dakna 

nanggakode daknan nangaigen, ong'jaode ja*niano 
kratcha'aniko man-gen." Indiba iasan an*chingara 
re-a ong-ode nogipachin re-china aganenga, 
ma-jonggipama-angde mijao chingona rona 
re-baeming chinga jiksesani mikkangon aganangaha, 
ine Me-jakpa aganaha. Me-jakpani sadugiparangoni 
aganskaaha, “An-chingara bisongni rake beng-atako 
draaoba namjawa, maina Kallepma-ang adasade gipin 
gita dakgipa ong-ja, bisongde toromo janggi 
tanggipeirang ong-ani gimin haida D.K.-ni beng-gimin 
gita uarangko ja-rikpana miksongenggen. Biako 
chonatani cholde me-asachipakni a-bachengjaode 
man-chongmotjawa ine uamangde uichong-mota ine 
angade chanchienga. Bia ka-anio maming saloba 
darang panteba an-tangko chone bia ka-china 
agangipa dongja, mongsongbate dal-e kam 
ka-giparangoni, indiba ia Kallepde an-tangan officer 
ong-genchim ong-omangba, gisik gnange chanchie 
dakenga ine angade bebera-a. Skango high skulo 
poraimitingo bini golpoanirangko knapae angade 
chanchironga, maina biade pangnan jebasi 
aganrongja aro jeko agana kakketkosa agana. Biade 
bilongen mandeba nama, gipingita toromi 
dakmikgipaba ong’ja aro an-tangni namnikako 
dakjaode uko namnikgipade ong-skaja. Uni gimin 
angade indake chanchiatenga, da-oba an-ching bini 
beng-atenganiko manigija noknapna re-ode biade 
namnikjawakon ine angade pil-sara kenchakenga, 
Indiba ian jinmani chanchiaosa ong-gen”. 
Mamagiparangoni saksa agandapatha, “Da-o gumeni 
agana ong-bebea, mosa Kallepde namen 
chanchininggipa ong-a, bia an-tangan inditan 
neng-skimae janggi tanganggipa ong-a, tangka- 
paisako poraia gimik chu-ongae jakkalna 
man-pagipaba ong-ja, maina gipinosa nokkol game 

poraianggipa ong*ani gimin, je gong'sa-gong-gni 
man*akoba simsake jakkalgipasa, ching^ul apsan 
rorime bikode ma-sia. Haida da-o bini biaoba 
nangainangjai koros ka-anikode bia nangnilgaenga 
gita chanchiatenga. An*chingara, nangjawa 
ingipakode dakdrae an-tangtangko biljimataniara 
gimabeanisan ong'aigen. Uni gimin uamangni 
neimnikani gitan, re*ani giminde chanchigija biani 
gimin chanchijolaikosa anga an*tangde 
namnikaengjokchim”. Uamangni indake tale 
aganatoara bang*an nambebeaigen indakode ine 
agantokaha, indiba chong'mot ba*rima ong-gijagi 
parangoni ma-detang nanggipa aganskaaha, 
“Na-song re-angtokbo angade mikgil palnade 
re pajawa, dakrongako dakjaode maidake mikkang 
pa'gena”? Ma giparangoni saksa aganatskaaha. "lara 
dakrongaengani gimin dakna nangchongmotgipade 
ong’jaba, jatni bewal ong-gijako ia chasongni 
manderangni dakdilengani giminsa da-oara ian 
dakna nangchongmotgipa gita nikengjok. Skango 
chingni songsarek ong’mitingode chawari ba 
nokkrom kangna inoara me*chikni ma-gipa aro 
pagipa sakgnisan re ange sing-eroangaia. Unon 
ba gipa-chi'giparang on ata ong ode somoiko tik 
ka-enba rima salaniko dakaijok. Ua somoiode mikcha- 
ka*saagrikosa rimdrak-saldrak dakaiani gimin 
baditaba changde rimiosa me-chikko mikcha- 
namnikgiparangmangba kim-a-dongaia. Indake 
baditaba chang rima-salaniko da-komangba 
indakpile koros ong’ja, maina changsa rimeo chu 
te*sa aro rimbagipa panteko rodilgipa mosa-boning 
saksni sakchet mangna song;;channako dakomangba 
baditaba chango hajalbonga ba hajaldokna 
batjawachim. Indiba da-o ia an-chingni chasongode 
badiaba a-nalsa-chinalsani bewalko ra-baeming, 

changsa bia ka-ato komibeaha inomangba hajal 
sotsku ba laksa inesa koros ka-na nangenga. 
An-tangtang gita dongpagijade ja*mano gro-jinang 
daktiptipe janggi tangna nangengjok. Chingkon 
nichengbo, da'sikario Mebitchi-ko bia ka'ataoni 
da-onaba gro chotnan man-chipjaengjok. Chingaba 
chone dakna chanchiachim indiba me-asachinin 
gari-gora dabiani gimin dakdranan nangaijok. 
Da-ode an-ching namgipa cholko man-engani-gimin 
maina an-chingara bisongni nangjawa inako dakdrae 
an-tangtangko biljimatgen. Me-aschipaknin chone 
chanchiengode an-chingba ukon dako namaigen" ine 
aganattaioara gimikan namnike bia ka-ani giminsa 
chanchirimskaaiaha, indiba sal somoikode dolgni 
maharini aro Kallepni choljokaniko donaina ine tik 
ka-e donangtokaha. Tom-ani mathotman-o mi-chi 
cha-eming noktangtangchi re-angtokaha. 

Me-kagre songara Me-jakma-ang song 
ong-achim, jeonan Blockni sue on-gipa rama dongani 
gimin gisepo bol-wa-a salna re-bagipa garirang 
re-barongani gimin chonchongipa garirangde 
songonan soke re*bana man-achim. Songo aditan 
pante-me-trarang bang-ani gimin attamode 
raamarango rorame rogiparang bang-beachim aro 
sin-kari ong-ani gimin me-apa-me*chikmarangde 
wal-tim chake rotokengachim. Indakmiting somoio 
Me-jakpama-ang nokode walangona kingkingan 
mahari-ma-drangrang biana ka-sona man-gipa 
kamrangko ka-e rotokkuengachim. Attam 
simsimangahaon kam ka-giparangba re-angtokaha 
indiba me-aparang sakgni sakgittam wal-tim chake 
rotokkuengachim. Indakmitingo bek kerengrape kni 
watbaljake, ku-chil mandal bibalbibal, dakmandako 
teng-chap teng-chap gane re-baen^pa nomilrangko 
mitmat mitmat nisotokengachim. Chel-aoni uisojae 

mitamrangde, baniba roringsa Me’jakpaona 
re-baengakon ine golposotokengachim; indiba 
sepangkabaona sokbaon pagipa uisoenba 
Me-jakma’ang abisasade iara, chuti ra-eming songo 
Krismas manina re-batokenggen ine aganaha. 
Abisakosan niksoeming Me’jakpa gisiko suk 
ong-brejaengachim, maina uni chanchisogimin gitade 
Kallepba demechikgipama-ang baksa re*baani 
ong-chim. Kallepko niksojani gimin demechiko 
sing-oara, biade nogipachi joljol re-angenga, angkosa 
knalo rimna re*angatenga ine demechikgipa-ni 
aganon gisiko suk ong-beaha. Wal-tim 
chakpagiparangoni saksa aganaha. "Mejakpaan 
baburangko ja rika ma ate cholikabeming bi'sa- 
desarangkoba mande ong*tokatengjok, chingni 
bi'sarangde poraioba man-gijaming katta ra-ggaming 
dakan baksanaba dakchaknaba manjoljae 
bon-chiptokaijok". Megakpa aganskaaha. "Baosa, 
chigaba me’a bi sa saksa donggipade poraina gisik 
nangjaean seng gnang jikgipa ra-eming da’ode 
gitchiengjok. Jikko-deko ra-na nangja inede ongja 
indiba uarangko dakna skangba an-tangna cholko 
dake ra-chengbo ine aganpaoba chingko ka’a 
nangeming noko-ni ong-kate katna am*aia, uni gimin 
chingade nigale dongskajok. Chingni kattako 
manigija an-tangkosa ong*nikeming da*ode 
jikdrangko hajira kam ka e alduengakon, chingaba 
basakona nokdang-ba*ku dakgiminko 
dakchakdamgen. Turao done poraiata dakoara 
nangarangna on atgipa tangkarangko an*senge 
bon-ateming bilsi bon-ahaode porikka namja 
insimaiani gimin dakchaknaba gisik nangsrang-jajok. 
Da* ode chingko togiara an-tangosa nangeming. 
an-tangsa gitchiskaengjok. Ma*ni-pani aganako 
manigipa demechik sakgnide alamala 

chu’sokeingtokjokchim, abitangde Shillongon kam 
ka-brange nongipako niskana man-engjok. Nogipara 
ia bilsi M.A. dakpaengachimna. chu-sokna 
man-genma man-jawa ambino porikka see 
nipajokosa uiaignok”. Na*simangara indakoba 
demechik sakgnian an*tangtangnade 
choliangtokengjok aro da-o chawari man-a 
sienggipade pang pang officerko man'srangengjok, 
chingade na-simangni nokdangna namen kusi 
ong'chakbea ine me-aparangoni saksa aganaha. Aiao 
na-songba bilongatjok, maia nambata dongesa 
chingara nambatpagnok, bebegitaba dedrangni aro 
chawari demechikni cholianira bisongnasa ong-aigen, 
on-e-sae cha-osa cha-pana man aigen. Uko aganoba 
da-o bisong on-e-sae cha-jawa inede miksongjaenga 
ine Me-jakma aganskaaha. Ong-bebea ong-ade uaba, 
mitamde chawari-demechrk dal-e kam ka-omangba 
ma-ko-pako aro niotang-o'biteko mande mingskaja, 
indiba na-simangni degiparangde indakgipa 
ong-tokja, maina toromo pangchake janggi 
tanggiparang da-nang. Da-ode pangpang Kallepko 
man-srangengjok, bikode sastro skina changani 
giminan bang- a mondolirangan seksekpilana. Indiba 
biaba officeo kam ka-pagipa ong-eming choljokjae 
gisep giseposa jokaiana da-nang ine sakgipin me-apa 
aganaha. Golpooara bang-roroaia basakoba golpoe 
rotaina gita da-alde re-aignok mo Me-jakpa ine agane 
noktangtangchi re-angtokaha. 

Pringgipino, chong-motan December jani 23 
tariko mipring cha-eming Me-jakni Turachi re-angna 
tarimintingo pagipaba nanga korosrangko 
ka-bajolchina ine tangka on-aton, on-atna nangjawa 
chinga koros ka-baigen ine aganeming ra-gija 
re*angaiaha. Songoni Turaona km 35 mang chel-ani 
gimin, pring 7 bajimangoni re-anggenchim ong-oba 

gari man*ingjani gimin 10 bajimangosa sarigipa, 
Misalchini nokona sokeaha. Nang’ni bochiba 
an-chingko bisongchina rimna da*al pring re'baenga 
inani gimin mikode bochitangnaba song'soenba, 
apsan cha*na sengsotokengachim. Indakmiting 
chachao ua. sokangahani gimin dikdiksa neng- takate 
mi cha*na rimon, angade pringnin cha-e re’baaha, 
okkrijaengjok ine Me-jakni aganana na-a mi chajaode 
chingaba na-simang songchi re-jawa ine KaUepni 
bal-ekani gimin jinmaan apsan cha-na re*angtokaha. 
Mi cha*mitingo Misalchi aganaha, "Bochi nang’kode 
cha-na sikgijako drae cha-china agana dakeba 
bijakde mamingan dongjane, cha*napjaoba cha'C 
nipaibojok".Na'aba ga-suatjok, bijakara tobejok aro 
bako cha*gen basenan changpiljaengjok, 
na simangde bijak song naba changbea, angade 
na-songna song*e on-ade kratcha*bea. Sarigipani 
bijak song-akode bababa tonikbeana, mijal attamo 
chingna agana dakenga. Chingni song*akode jea 
dakbea song-nara changade changchongmotjajokana 
ine Mejakni aganon; bochi na-aba agre tol’dugajok 
ine agane, bochigipako bijak sae cha-china aganaha. 
Pillakan cha-man ringmanora bajarchi re-na ine gario 
gadotokaha, maina Kallep an-tangna on-gipa office- 
ni gariko uchi ichi re-na nanggen ine chanchie 
ra*baaha. Ripamchiba manitangma-ang songchi re-na 
am*engani gimin kusi ong-beenba bajarchi 
re-angpaaha. Bajarona sokangon pilleik nangarangko 
ra-mantokahaon Misalchini nokona re-angpilenba, 
cha-chini ringe neng- take attamni 3 bajimango 
songchina re-chakatangaha. Turaoni Me-jakma-ang 
songona pekwatgipa ramaona km 34 aro uanoni 
songona km 1 mang chelani gimin songona 
sokangode 4:30 mangosa sokeedia. Krismas sepango 
Me-jakpa-ni nokona gari salbaako nike, songni 

manderangoni mitamrangde Turani baburangsa 
Me-jakpa baksa Krismaso chu ringe rona 
re’batokengakon ine chanchichiptokengachim, 
maina gisepode jilani manderang re-bae indake 
dakrongachim. Aganako man-a kra kra Mejakpaba 
skangode gisep gisep ringrongachim indiba nokdang- 
ba-kuna simsakpilgija ringe-cha-e rogipade 
ong'taijachim. Ua ia somoirangode chu ringiani pal 
Sastrorangkosa poraie rorongeangachim, maina 
pagipani indaka bewalrangko uienba, Me-jak 
pangnan uni chitio pagipako chu ringjachina aro 
toromo pangchake nokdangko aro dedrangko 
rc'dilchina aganatan baksa, na an indake dakaiode 
angade Kallepko songchi rimangna kratcha-gen ine 
uiatronganiko man-e gisik pil-enba toromo janggi 
tangpaengachim. Mitamrang Mejakpako ong*gija 
dake chanchisretgenchim ong-oba, mitamrangde 
Me-jakni segipasa ong-enggen, biasa Shillongo officer 
kam ka-enba gari man-piljokna ine 
agantokskaengachim. Nokona sokahaon 
Me'jakma*ang, an'tangtangni ra bagipa bosturangko 
nokningci ra-napangtokaha. Chawari gital 
sokbaahani gimin Me jakma kusi ong bee jakkep, 
sakkin aro pitta tarisogiminko ra bachina 
demechikrangko ge-etaha, bal-eke agangenchim 
ong'ode demechikna batemangba ma-gipan Kallepko 
namnikbatenggen ine chanchiatna manengachim. 
Cha-chini ringmano ja-su-miksuna ine Me-jakma-ng 
chidarechi re-angtokaha, aro uamangi au-miksuna 
re*angmitingo songoni pante-me-trarangba 
Me-jakma-angko grongna re*batokaha. Au-miksue 
re-bapilon mande bang*ako nike uamang deldik 
dakmanpilengachim, indil^a uamangko grongna 
re*bagiparangsa ine ja*m;eno uienba uamangko 
rosochina agane an*tangtangde gansre-chinsrena 

nokningchi fiapangtokaha. Oansre-chinsremail'e 
uamangko grongna re*bagiparangko salam 
ka-tokenba uamang baksa golpoe-a’dingenba cha- 
chinirangko tarie on*aha. Cha ringmane didiksa 
roenba robagiparang gimikan noktangtangchi 
re-angpiltokaha. Manderang re'angtokanahaon mi 
tarienl^ Kallepma-angko cha-dilaha aro cha'mitii^, 
bijak-samsak tojaoba cha*chimaibojok ine Mejakni 
aganon tobejok da*nang, na*tok song-kapgipako 
angade namen ga-sunikjok ine Kallep aganaha. 
Me'jak agantaiaha, "Angade na-simangchide toa toako 
cha-an baksanaba basena changpilgija bijak bang*e 
song-e on*ako cha*baachim indiba da*ode minggni- 
minggitamsan song*e on-aengjok, jeko tonikkala 
cha*chimaibojok". Bochi nang*ni tol*a dakaba 
bilongjok, na-songni bijakrangan tobatjok angade 
suk ong'prete okkae chajok ine Misalchi aganaha. 
Cha*man-ringmane neng-take roengmitingo songoni 
pamongba nabaaha, maina uaba An*chenggopgre 
songonianchim, indiba ua songon jik kimeming 
primary skulo skigipani kamkoba ka-engachim. 
Pamong Kellepni gimin namen ma’siani gimin 
an tangni skina nangenggipa 25 salni giljani palko 
Kallepna on*skana inesa re*baaha. Pamong aganaha, 
"Mosa na*a angni palko 25 salni giljao ra-skabone, 
chingade pangnan aganrongani gimin manderang 
knana aratpilenggnok; na*simang chel-aio dongan 
baksaba Shillongosa dongani gimin chingna batede 
apale uibata aro chingade side ra-ani pal skiraraesa 
on*a nangani gimin mamingan gisiko bariani dongja, 
songadamni obostakode na-aba skangon tuman’jok'\ 
Angaba apsanaiaba, maming uibatanide dongja, 
indiba na*a palko on-engani gimin jechaknade sil^a, 
indiba dongiminkode an*tangtangan 
chu’sokataibojokda ine Kallep aganaha. Ong'ja mosa 

na-an ianpakde chingni giljao skie donangaibojok, 
chingade pangnan skirongenga ine pamongni 
aganon, ong*aigenba ine palko ra-rikaha. Pamong aro 
Kallepma*angni golpoe roanirangko knatime 
Mc'jakpaba kusi ong-beengachiim aro cha tarie 
ra-bachina gita dedrangko aganaton, minil rita, kek, 
sakkin aro pittarangko ra-baaha. Cha lingatchina gita 
aganon, ringna skang pamong Isolko mitelchengenba 
cha ringmano dikdiksa roenba noktangchi re-angaha. 

Mc’kagre songara songadam ong’genchim oba 
kristian nokdangde bang*achim, maina ua somoiode 
primary skul dongahani gimin songtango poraina 
cholko man-enba primary matchote Turachi poraigipa 
rang bang'kalan baksana matric pass ka'giparangba 
adita sakrangde dongengahachim. December 24 
pring ong’ahaon nokantini pura su-ani gamarangan 
dipdap dipdap ine gam*pilengachim, Me'jakma*angba 
apsan daken pittarang tarina ine purarangko 
su-engon, skia man-gipa aro dal*dalgipa manderangni 
pura su'ako nike songni nomilrangde 
kratcha-skaengachim, maina uamangde Turao donge 
poraia dakgipa rangde kam ka* nadir kratcha*a 
daktokbeengachim. Uamangni indake kam 
ka'anirangko nike songni me-chikmarangba aiao 
inamanengachim, maina bisongni bi-sarangde 
alamala poraia dakgiparangde kam ka*nan 
arattokaiachim. Manderangni dingtang dingtang 
kamrangko ka-e jakchakjaengmitingo Kallepde 25 
tarikni giljana ong'kat ong'degija tariengachim. Attam 
salniangahaon kamrang matchottokeming pante- 
me*trarang ramarango rorame rotokengachim aro 
nokantini geetrangon nitoatna tarigiminrang jipjang 
jipjang balwani balanina mojingjangtokengachim. 
Man’e cha'kalgiparangni nokrangode bijolichi 
ching-atgipa nitoatani aro ching'chetatani 

bulbrangko tariani gimin ching-chet ching-chet 
teng'tokengachim. Indakmitingon saniba saniba 
nokrangode attamni gilja jokmane rona re*bagiparang 
dongachim. Me-jakmaang nokonaba uamangko 
grongkugijagipa manderang aro gronggiminrangba 
rona re*batokahaon, tarigimin cha*anirang aro 
charangko man*derangna ra*bae on*engachim. Cha-e- 
ringe aro golpoe roani ja-mano an-tangtang nokchi 
ropachina ine Me*jakma‘angkoba rimangtokaha. 
Noksa-nokgni roani ja-mano waljatchini gilja somoi 
ong-ahani gimin nokona re-bae tarienba giljachi 
re-angon manderang aditan bang-soenba gitrang 
ring-e rotokengachim. Gnigipa kontako dokaton 
ka-dilgipa biapko ra-enba giljako a-bachengataha aro 
uiatanina somoiko on-on Kallepma-angko 
rimchaksoani k^tarangko pamongchi aganangaha. 
Pillak kamran^^otman-o skigipa adita somoiko ra-e 
skienba gilja jokahaon, a-gital menderangko 
nikeming Kalleiap]pf-angko salam ka-tokaha aro 
noktangtangchi re-angtokaha. 

December 25 pringo, pringnian me-aparang 
bijak song-na gilja noksamona re-batokenba 
song-tok-chanchokaha aro me-chikmarang 
bijakrangko sromtokaha. Kamrang matchotmano 
manderang giljachi re-batokaha aro Kallepba 
an-tangna on-gimin pal-ko chu-sokatna ine Me-jak, 
nogipa, aro Misalchima-ang ma-ningsako rime giljachi 
re-angaha, Maniani sal ong-an baksanaba d$-alde 
Kallep skina am-engana ine knae re-baronggijagipa 
manderangba re-bae, ua salode gilja nok chalgapile 
a-palrango asongtokpilaha. Gnigipa kontako dokaton 
pamong biapko ra-enba tom-aniko a-bachengaha aro 
pillak kamrang matchotmano skigipana somoi on*a 
skang Ripamchi aro Me-jak nogipama-angna git 
ring-na somoiko on-on, knatobee ring-ahani gimin 



manderang gisik nangprete ku*angpile 
knatimtokaha aro ring'a matchoto mitelpilna aro 
Isolna rasongko on-a ine jakpa doktokaha. Uamangni 
git ring-mano Kallep jol jol baipko ra’enba. "Jisu 
Kristoni a-gilsako atchianiara an*chingna.mai 
namgniko ra-baa" ingipao pangchake skienba, bang’a 
toe skianirangko agane sldon bang*an gisik nangbee 
knatimtokaha, aro skimitingo 

tusidmuronggiparamgmangba ua salode gisik 
nangen knatimtokenba, bang*an Jisu-ko, 
an'tangtangko jokatgipa aro Gitel ine 
ka-tongtangtango ra-chakna nanga inede ua salosa 
ma-sichengeming mitamrangde jajaaha aro 
mitamrangara Kristoko raxhaktokaha. Kallepni 
skina skangde uamangni bebera-anirangara ambino 
simano sa janggi jokama jokjawa ukode ma’sigen, 
maina mande tangmitingo name jan^ tangode ua 
jokatako man'gen indiba a'gilsako tangmitingo 
namgija dake siangode norokchi galonako man*gen 
inesa uamangde ma*siengachim. Indiba ua sal dipet 
uamangni bebera-ani dingtangna a*bachengaha aro 
mondolina on-a gilanioba ua sal dipet gisik nange 
on*giparang bang'batahani gimin pillak Isolni 
kamrangna tangka-paisa nanganirangoba altubate 
man-rongaha. Kallepni skiani gimik kontasa’ ata 
ong-pilomangba manderang gisik nangean 
knatimtokaiaha. Gilja jokmaneba uigijarangko 
siiig-rikna ine chanchitokaha indiba gilja jokani 
joljolan jinma mi cha-na nangani gimin mi-chi 
cha*manesa Me*jakma-ang nokchide 
re'angtokskaaha. Nokona sokangon adita neng'takani 
ja-mano, sa-rao asongdulenba, uigijako 
sing'giparangna agantalate on-enba ma'derangko 
ma'siataha aro Isolni Kattarangko chanchijrianganio, 
bi*anio aro bebera*gipaskarang baksa daxgita 

chanchirime roanio pangnan dakrongna gualna 
nangja ineba ua ku-pattianirangko oii’e an*tangni 
agananirangko matchotataha. 

Isolni Kattarangko agangrike roani ja-mano 
a-gilsakni gita jang^ tanganio maika'e tikkelode aro 
sao pangchake dakgenchim ong’ode janggi tanganio 
chu'sokaniko man*a, uani giminba chadamberangna 
adita agane on-anirangkoba dakangaha, maina 
salgipinode uamang atchiram song, An-chen^opgre 
songchina re-angna am*engahani gimin iarangko 
agane rona man*jawaha ine ua uiachim. Uni indake 
agananiko man’C bang* a chadamberangan 
an*tangtangni miksonganiko Kallepni ku*pattigimin 
gita dakna chanchie donaha aro indaken ja'mano 
mitamrangde jan^ tanganio chu-sokaniko man'aba 
man ‘aha. Kallepma*ang salgipino songtangchi 
re-angaha aro uamangni re*angmano, December jani 
27 tariko bia ka*na somoi tik ka*na re'ani ^imin 
chanchina ine sadu-jikchol, mosa-boning aro 
mahari-ma'chatchi gimikko okamattokahaon 
pillakan sokbatokenba dingtang dingtang 
kamrangna, dingtang manderangko donan baksana 
choljokgrika somoiko tik ka*e ra'echengchina 
Me’jakpa baksana mamatangrangoni sakgniko 
donaha. Salgipino Me*jakpa an*tangni mosa- 
boningrangko rime re-angaha, maina ua somoio 
Kallepma*angkoba Ma*jonggipama*ang nokoan 
dongsogen ine uamang uiachim. Mamagipama*ang 
re*bana am*enga ine uienba Kallep 
pajonggipama*angba nangchongmotgipa 
maharirangko okamate nichaksoengmitigon 
Me'jakpagipamangba sakgitam sokangahaon, 
asongchina ine am‘pok-mora on*soaha. Adita 
neng’takani ja*mano cha-chini ra*bae on’enba, 
ringtok-cha*tokani ja*mano Me-jakpa an*tangtangni 

miksonge re-anganiko a-bachengataha, "Pajon^pa, 
chingade Kallep-ko bia ka-ani tarikni giminsa 
na-simangni choljoka somoiko tik ka*grikenba 
certificate ra-e on-a ine re'baengachim ine aganon, 
na’simang dake-rike on*akgiparang choljokode aro 
nokgipa Kallepara basako jokgen uarangko 
chanchigrike tik ka-chimaiboda, chingade chuti ra*na 
man-jawa inani kattaba dongja game 
cha*pagiparangde indiba wan^pamajangara jokama 
jokjawa aganatchimbo ine pajong^ani aganaton, 
kalendaroniko nienba choljoksusd dake nikgipa 
February jani 13 tarikan namaigen ine tik ka-e 
donaha. Chanchirima matchotman-o, mamatang 
sokbaa ma*ate do-o bipa rasote songahani gimin 
mirangko tarienba chachina aganaha. Mi cha-na 
re^angmitingo Kallep ma-jonggipa aganaha, 
"Na-simangni re-baade magnasa maiko 
cha-angdilgen, nang-ni nodrangni kangalkoara 
na-aba ma-sia; cha-angna maming dongjaoba 
mandekode man-angskaengjokba. Kusi ong-e 
cha-angtokaibojok bijak-samjak dongjaoba". Na-aba 
nogipaba jawako gitasa tol-a dakama, bijak-samjak 
dongjaoba chingara noktangni manderarasaba ine 
Me-jakpa aganskaaha. Mi cha-mitingo Me-jakpani 
mosa-boningrangoni saksa aganaha, "Bijak dongja 
ina dakara do-o dal-ako rasote song-emingsa nang-ni 
nodrangde agana dakjokai, bijak song-aba tobejok 
angade suk ong-en cha-engjok". Me-jakpa aganaha, 
"Aiao jong na-aba tol-paboda, banisa topagnok 
song-broke on-aiara, indiba tojaoba cha-napode 
cha-chimbo oe". Uamangni cha-mano, songtangni 
sadu-jikcholrangkoba cha-china ine Kallep 
pajonggipa rimdilange an-tangba cha-jolaha. 
Cha-man-ringmano adita golpoe roenba pajonggipa 
agansdia, "Boninggipa na-simangara chingni mijao 

agangimin gita dal-e-ro-e daknabe, gari-goraba 
watatna nangjawa chinga ia seng-sotgita 
re-sotangaigen. Chingjlni nangchongmotgipa 
maharirangba ianona tom-baesa ia gita re*angna 
am*enga. Na-simang dal*e dakode chingaba dal*na 
nanggen, indiba na-simang chone chanchiosa 
chingaba chona man-gen". Chon-e dakaigen inanan 
batgen, maichimancha dal-ede dakpana, indiba 
chu-sokatnara nanga inesa chingaba dakaengjok ine 
Me-jakpa aganaha. Golporang matchotmanahaon, 
ma-drangni namgipa miksonganirangna aro pillak 
mande ra-e dakanirangna Me-jakpa aro un baksa 
re-bagiparang mitele songtangchi re-angpilaha. 
Uamangni re-angna skang Kallepni pajonggipa 
dal-batgipa aganataha. "Na-simang ambino chingnade 
bang-dugae tarisona nangjawa, maina 
nangchongmotgipa manderangkosan rimangaig^n, 
aro sak 20- nade badee chinga re-angjawa. An-ching 
an-tangtangan chonate a-bachengjaode sani 
dakmesokanichi ia biako chonatna man-gen. Bia 
ka-aniode dal e dakoba matnemga, chone deikoba 
matnanganikode man-aia. Matnanganiko man-oba, 
chone dakenba matnangako man-ode an-chingnan 
namgni, maina an-chingnan tangka bon-gni-oniko 
champenga. Uni gimin man-a dipetde chonean dakna 
jotton ka-bo, Kallep an-tangba indake dakakon 
nangnikenga". Golporang matchotmano 
salniangengahani gimin Me-jakpama-ang 
songtangchi re-angaiaha. 

Kallepma-angni songtangona rona re -baa 
inaniko knae mahari-ma-drangrang aro 
ripengskarang uamangko grongna re-bagiparang 
bang-beaha. Uamangni songo dongmitingo 
pajonggipama-ang nokode mi pattignimangsan 
cha-na nangaiaha, maina maharirang aro 

ripengskarangni okamatachi re’ange cha'na 
nangraongaiachim. Kallepma-ang songo antisa 
ong’na am*pile roangaha, aro bilsi gital manianioba 
songtangon dongangaha. Bilsi gitalko manianio 
December 31 attamni waljatchi giljao Kallepko skina 
donahani gimin somoi sokahao skina nan^en ine 
Kallepde Sastro nibeengachim, indiba ripengskarang 
rona re-baani giminan namede nina 
man'jaengachim. December 31 ni waljatchi giljaode 
Kallep skina am-enga inani gimin manderang bang-an 
ua somoio gilja rcna ine ku-monge dontokengachim. 
Bean bebe somoi sokahaora gnigipa kontako dokna 
skangan giljao mande bang*ahani gimin a-palrangosa 
asongpilengachim. Skina somoi on^on, Kallep bang-a 
Sastroni Kattarangko aganan baksa toe skianirangko 
aganaha. Bon-kamao an-tangara maikai Kristoko 
man ‘aha, janggi tanganio maidakgipa dukrangko 
man'ahachim aro sao pangchiake janggi tanganichi 
indakgipa gadangona sokdoaha iarang pillakko 
aganenba manderangko bilongen gisik nangatbeaha 
aro mitamrangde gUja nokningon grapna nangpilaha. 
Mitamrangde ua sal dipetsa Isolko ma-sienba 
an-tangni Jokatgipa aro Gitel ine ra chakaha. Gilja 
jokmano Kallepma-ngchi rona skoba tusina 
nanggnok ine chanchienba knalo na-songchi rogen 
ine aganatgiparangan bang-beaha. Gilja jokmane 
noktangtangchi re-amgmitingo mitamrangde 
Misalchini giminba golpoe aiao inmantokengachim, 
maina uara skango songo dongmitingode segipa 
ra-eming galgrike ma-gipa sagi baksa kam ka'esa 
cha-aiachim, indiba da-ode Turao dal'batgipa skigipa 
ong'engaha ine uamang uiachim. Uamangni 
indakgipa gadangona sokdoaniara Kallepni a'selsa 
aro minggipinara uamang Isolko ma-sie janggi 
tangani a-selo Nokgipani pattianiko man-skaenga'ha 

-56- 



ineba mitamrang aganskaengachim. Pring 
seng*ahaon ine*aparang gilja nokni sa’raona bijak 
song-na re-batx>kaha aro song-man-chanmano gUjana 
skang cha-e-ringenba, giljana tarie ra'bana ine 
noktangtangchi re-angtokaha. Salni giljao skina gita 
Misalchikoba donsoahani gimin uaba tarie re*angaha 
aro skina somoi on-ahaon, an-tangni janggitanganio 
main! a-sel dingtanganiko man -aha aro maidakgipa 
dukrangko chakahachim uarangko aganangon 
mitamrangde mikchi rakjae a-palchi ong*katange 
mikchi ipakpilaha. Misalchini skianirangba inditan 
ga-suahani giminan pillakan gisik nange 
knatimtokaha. Gilja jokmane Kallepma-ang baksa 
golpoe rona sikgiparangde giljaonijaljolan ra-baenba 
toromo aro songsalo janggi tanganio maika-e janggi 
tangode Isolni pattianiko man a uarangko 
chadamberangna ku pattie donangaha. Songo 
roangkuna sikanirang dongkuomangba 2 tarikonin 
office dongahani gimin Kallep songtangoni 
nodrangko rime Shillongchi re na skang Misalchini 
bararangko rachengna ine Turachi re-angchengaha 
aro 3 tariko pringni an-tangni garion Shillongchina 
re-angtokaha. 


BAK- 7 : 


KALLBPKO BIA KA-ANI ARO UNI NOKDANG- 

BA-KU DAKANI :: 

Balisi a-bachengengahani gimin biani ja 
sepangbaengahachim, maina Me-jakma-angni biako 
gital bilsini February jani 13 tarikkon tik ka-aha. 
Badita biana sepangbaroroa inditan Me-Jalona-ang 
nokode kamrang bang'baroroengachim aro kam 
ka-giparangba adita pante-me-rrarai^de salantian 

bang* eng- ahani gimin jikjak jikjak dakengahachim. 
Me*^agre songara indita song jelgipade ong*ja, haida 
nokking 25 mangde ong*ani gimin songgimiko 
mende sak 250 mangsan dongaiachim. Biako 
chonesan dakna agangenchimomangba songtangni 
manderang baksana me-asani ma-drang aro gipin 
gipin songrangoni re*bagiparangna chanchie gimik 
sak 350 mangnade chanchisoe korosrangko kagen 
ine Mejakpa hisapsamsoe donaha aro indaken wak 
dalako mangsa, matchu chara milako mangsa aro 
doo mang 20- kosan biani salnade breaha indiba 
kam kasogiparangnade mirangkode songgija cha 
baksana cha-anirangkosan on-enba biani 
korosrangde aditan komebeengachim. February ja 
ga-dapahaon biana tarisoanirang 

matchotangengahachim, indiba song-chak- 
chanchakanireing chu-ongkujwa ine nike nokantini 
karahirangko chimongan baksa rikgimin basarangna 
kosakrango bolbijakrangko pindapna 
nangkuengachim. Sal sepangbaahaon dakna nanga 
kamrang matchotmantokaha aro hadiabako koros 
ka-changanirang dongama dongja ine sandion 
nikjahani gimin ong*aignokkon ine chanchie 
donchengaiaha. 

Biao gane ka-ani gimin maidakgipa gananiko 
gan-na am-enga ine ripengskarangni sing*on Me*jak 
aganaha, "Angade A-chik ma-ate dakmandako blouse 
baksa gananikon namnikbateming, Turao dokatenba 
ra-baaijok, uaba bewalde dam ong-aijok maina gana, 
chuni aro chola chit-ko dokatahajokana gimikchi 
hajalsa ritchabonga ong-aijok". Ua somoini 1500- ko 
da*ona chanatode haida 3000-mangde ong-genchim 
ine chanchiatna man-gen, uarangna age»e gipinko 
dake korosko galjaha, maina indal^pa bewalrangko 
Kallep an-tangan namnikja, uni nikanio iarangba 

nanggijarangna koros ong-giparang ine ua 
ma-siachim. February jani 12 tarik sokahaon 
mamatangrangoni saksa aro pagiprangoni saksa 
me-asani maharirangko rimna re-angaha. 
Re-angengon re-sotgipa gita re-ode km 1 mangsan 
chel-aiani gimin ua gitan re-angaha aro maharikoba 
ua gitan rimbagen ine tik ka-e donaha, maina 
me-asani maharirangni namnikaniba indaken 
ong-achim. Uamangni songona sokangon Kallep 
pajonggipama-ang nokoba aditan manderang 
bang-aha maina uamangba re-pana nanggijagiparang 
cha-china ine wak doke aalengachim. Maina 
uamangni miksonganiara biachinade 
nangchongmotgipa manderangkosa-n rimaigen ine 
tik ka-manahachim. Uamangni miksongani gita 
batbeoba sak 20 ba 22 mangkosan Kallepni biachina 
rimna gita tik ka aha. Uni giminsa biachi re-pana 
man-gijagiparangba cha-pachina ine 
pajonggipamangna Kallep an-tangan wak mangsa 
on-aha. Uamangni cha-mitingo me-asani 
maharirangko rimna re-anggiparangba sokangahani 
gimin cha-chini on-soenba dikdiksa neng-take mi 
cha-china on-aha. Pillakan cha-man-ringmanahaora 
noktangtangchi re-angaha, indiba 

nangchongmotgipa maharirangde 

dongrikkuengachim. Mahariko rimna re-bagiparang 
mi cha-manahaon uamang baksa golpoe rotokaha. 
Golppoe roengmitingo rimna re-bagiparangoni 
aganaha, "Chingade na-simangkode knalde sasti on-a 
gita dakaignok, maina gari-gora ingipakode chingade 
ra-bajajok, na-simangni beng-an baksana Kallepba 
beng-atana. Na-simangni agana gitan ramara 
re-sotgipa gita re-ode sepangaia ine chingaba iakon 
re-sotbaijok. Gari ra-oba bawilpilaia aro dal-gipa 
garirangde re-naba kenanidonga, maina ramarangba 

apchona, uni gimin chingaba na*simangni 
beng-atakoba pa-sikjolaijok an-tangtangba koros 
amjoljae. Jeba ong-bo salsakode chakchikeba 
chu-sokatna re-patokaibojok". Me-sani mamatang 
dal-gipa aganatskaaha, "Ian namjok, maina gari-gora, 
chengo-minnede gario re-eming janggi tangama 
chingade skango pante dal-drobamitingo anti-bajar 
cha-na ine Turachi apa sagimaangko ja-rikmitingode, 
salbjiri salbonga re-ang re-pil ja-achi re*bajok, da*o 
km 1 mangmangko re-nara mai neng-ani. 
An-chingara bia ka-e aalenga inamisikna nangai 
nangjai koros ka-e bon-atana batede, badiarangko 
nangbrejachim uarangko galroroe man-a dipet koros 
komeao chu-sokatna man -ode nambata aro iarangni 
gimin chanchien chingaba an-tangtangni gita 
chanchie komebata koroso chu-sokatanikon 
dakpaengachim". Iarangni giminde chingade maiko 
aganpagen, indiba na*simangni gisik gnange 
dakanina mitelana agre, aro gipinrangba namgnike 
nikode apsanko ja-rikange an-tangtangna namgniko 
ra-china ine re-bagiparangoni aganaha. Golpoe-agane 
roon somoirang re*angahani gimin pillakan 
noktangtangchi re*angaha aro tusichina ine 
sokbagiparangnaba biaprangko tarie on-enba an-tang 
tangba tusitokeiha. 

Pring seng-ahaon biachi re-na dongimin 
maharirang sokbatokaha maina songoni re-chakanta 
gita pringni 7:30 bajiko donenba jilmako sengachide 
8 bajirang ong-angaiahachim. Bia ka-na dongimin 
somoiara pringni 10 bajikon donahani gimin, km 1 
kosan re-genchim ong-omangba jinma ong-ani gimin 
aro bosturangko de-giparangba dongani gimin konta 
sade nangtelaigen ine uamang uiani gimin 8:30 
bajionide re*angaha. Regipa gimikko chane nion 
gimik sak 21 gapahani gimin chu-ongaiaha ine 

re'chakattokaha. Jansalo uamang sokangaha geeto 
dongsogipa nomilrang sokanggipa maharirangna 
pulrangko patsoaha aro me'asani maharirangko biani 
pandal ona rimangchengenba charangko on*chenge, 
giljanokchi bia ka'na ine rimangchengaha. Giljapna 
nanggiparang sokangtokahaon Kallep aro Me*jak gilja 
nok mikkangoni jakritinge napangaha aro uamangni 
ja-ma-n ja*man me-asani aro me chikni ma-gipa- 
pagiparang re angaha. Uamangni napangmitingo 
giljao asongsogiparang uamangko mande ra*aniko 
mesokna chadengsotokaha aro uamangni 
sokangahaon asongtokaha. Bia ka-ani giljaona 
re-anggipareing gilja nokode aditan gapaha maina 
gilja nokan sak 150- mangkosan chakaiachim. 
Nanggiparang soktokeihaon pamong bia ka-anio git 
ringata, kumikchetata, kupatia aro 
bi chakanikosan dakna nangaiaha maina ring patani 
aro cake ratanirangko Kallep an-tangan namnilgani 
gimin program-o donsojaha. Kallepni chanchianio 
iarangba nanggijarangko dakdape koros 
ong aten^ipa ine uiachim. Bia ka mano Me*jakpa, 
giljaona re*anggipa pillakkon an*tangni nokona 
re-angchina aganataha. Songadamni manderang 
ma ate bia ka-anirangna kam ka anirangoba namen 
gisik nange kam ka tokani gimin pringni 10 
bajimangon song-man-chanmane, kam 
ka-giparangba matchottokahani gimin, cha-chini aro 
mi-chi gimikkon bia ka-ani matchotna skangan 
tarisotokaha Manderang sokangahaon cha- 
chinirangko on-chengenba, me-asani maharirangko 
mi cha-na rimangchengaha. Uamangni cha-mano 
gipin sokbagiparangna, pamong aro giljani 
dilgiparangna me-asani maharirangna tarisogipa 
cha-chakramo on-engmitingo songpi kam 
ka-giparangna aro bi-sa-desarangnaba jineunana on-^ 

rikgipa pandalo on*skaaha. Mi-chi on'anio me*asani 
maharina dingtang aro gipinrangna dingtang dsike 
tarianikode Kallepan namnikjani gimin ge*gni 
pandalon apsan rokkomni bijakrangna agre 
dingtanganirang dongjachim. Kallep an*tangan 
diangtang diangtang biaprangchi re-e bia cha-e 
nikenba bang-a suk ong-gijanirangko man*ahani 
gimin indakgipa bewalko namnikjae an tangko bia 
ka*anion a-bachenggen inenba a bachengataha. Uni 
indakgipa kamko abachenganina songni 
manderangba kusi ong beaha, maina mitam mitam 
biarangode song-gipa changipa aro kam 
ka-giparangde komea bijakrangko aro mi 
namgijarangko cha-manrongaiachim, indiba 
me-asani ma-drang aro okamako man-e 
re-bagiparangde nambata aro dingtangbata 
bijakrangkosa cha-rongachim. Indiba Kallepni biani 
salode darangan apsan mibijakrangkon cha-na 
man-eming sokachakgiparangko darangba 
matnangani kattako agananirang dongjaha. Biaona 
sokbagipa manderangba bang-jani gimin cha*a- 
ringanirangko tari-sachianirangoba namen dakna 
man-aha ine songni manderang aganaha. la pillak 
kamrango name chu-sokanirangara Kallepni 
mikasale kam ka-an baksa uni jikgipa, nogipa aro 
im baksa ka-rimskarangni, uamangni biana Nokgipao 
bi‘Soahani giminba ong-aha ine nikatna man-gen. 
Bia ka-ani ja-mano Kallep aro Me-jak antigittam- 
mangde songo roangaha. Songo romitingoba ua 
an-tangko darsmgnaba officer ine mesokna sikjaha, 
batesa pillak gadangni manderang baksa golpoe- 
agane rorimaiachim. Ua toromna inditan gisik 
nanggipa ong-ani gimin, bia ka-ani salgnini 
ja-manonin nokdangni bi-aniko a-bachengdilaha. 
Mamagipa, Me-jakpaba chawarini indake 

dakdilaniko namen kusi ong-nikbeaha, maina uaba 
da-ode saleintin Sastro poraie aro bi-e janggi tangia- 
engahachim. Me-jakpara skangode ripengskarangko 
noktangona okamate botol songkame 
ringdilaigipasachim, indiba bi-sa desako poraitna aro 
nokdang-ba-ku dakanio gisik nanggipa ong-ani gimin 
gisik nange poraigiparangde chu-sokna man-aha. 
Jensalo Kallepko man-baha ua sal intal 
Me-jakpama-angni nokdang nambataha aro kusi 
ong-begipa nokdangba ong-baaha. Nokdangni 
dedreingni giseponi saksakam-kam depante Ka-grak- 
de ma ni-pani agananiko manijaeming seng-gnang 
jikgipa ra-enba, maming chol-ap dongjaeming 
pagipani alduako cha-dile jikgipako 
dongdilaengahachim. Pantemitingo skatang dakgipa 
ong-oba, da-o Kallep uamangni nokdangona re-baon 
Ka-grak-koba Jisuko ma-siatna man-aha aro indaken 
uaba an-tangni skango skatang dakanichi chu-sokna 
man-gijanina gisiko duk ong-beengachim indiba 
namatpilna gita jikgipa ra-manahani gimin uko galpile 
poraitainaba namjawaha ine gisiktango 
chanchibengachim. Uamango bi-sa-desadongkujani 
gimin poraitainaba cholde ong-kuengachim indiba 
dakchakgnigipani giminsa neng-nikengachim. 
Uamangni gisiko neng-bee chanchie 
dongengmittingo Kallep an-tangni miksonganiko, 
mamagipao singchengaha. "Mama angade Ka-grakni 
gimin indake chanchiengachim, biade kamgri- 
damgri maikae janggi tanggen, da-o bi-sa-desa 
dongkujani giminsa na-simangba alduna man-enga 
ambinode neng-nikani ong-gen. Uni gimin klas 10- 
onade poraiahani gimin Shillongchi rimange klas 10- 
oan badiaba skulo poraiate matric-kode seate nina 
skengachim, na-simangara namnikama 
namnikjawa? Indiba jikgipakode na'simangoan 

donangaigen, nangani somoio na-simangna 
kamrangko dakcheikchinajok. Matricmangmang pas 
ka’ahaode anga jeoba chona-remako am-emangba 
kamna dake on-aignok*, Na-simang dakchak- 
rikchaknakgiparang rimangode aro porainakgipa 
re-anggen ong-ode chingara mainasa namnikjagnok, 
indinba sani dakchakaniko man-gen inengachim. 
An-tangara re-rame-rorame kamrangko sandie 
ka-naba neng-roroeming aratangaengjok; uni gimin 
uiakoba uija dake dongaengjok ine Me jakpa 
aganskaaha. Ka-grakba an-tangan poraitaina skani 
dong-engani gimin gumetangmaangni 
miksonganiko namnikbeha aro indakgipa 
cholrangko man enganina Isolko gisiktango 
mitelengachim. 

Antigittam songo roani ja*mano Kallepma-ang 
Shillongchi re-angna taritokaha indiba Shillongchi 
re-angna skang namchikgipa Ripamchiba re*na 
nanggen ine Turachi re angenba, uchi salsa 
neng-takesa Shillongchi re-angtokaha. Kallepni bia 
ka ani bilsio namchikgipa, Ripamchi B.A. finalko 
sena sengengachim, uni gimin ua somoiode chuti 
ong-eming ma gipa baksan Turao dongengachim. 
Kallepma angni Shillongchi re angani somoio 
uamang sakbonga re-angaha, uamangara 
Kallepma*ang jiksesa, Do kime Ripamchi aro Ka-grak 
ong*a. Do-kime ua somoio M.A.-ko poraiengani gimin 
klas dongengaha ine re-angaha. Da-o Kallepma-angni 
poraiatna nanggipa ba dakchakna nanggipade 
Do-kimena bilsisa aro Ka-graknasan nangengaha, 
maina Ripamchinade M.A. poraigenchim ong-oba 
ma-gipasa dakchaknasiengachim. Bean bebe somoi 
ong-ahaon B.A. semane result ong-ahaora Ripamchi 
namahani gimin ma-gipa Shillongon poraichina ine 
mamagipa-ma-angchinan rimange donaha. Do-o 

Kallepni nokdcmgo gimik sakbonga dongaha indiba 
song'tim-chantime on-a rakkigipako chanede gimik 
sakdok dongachim. Gtalgipa nokdangko dakgenchim 
ong-omangba uamang attamanti bi’anikode 
dakrongna gualjaha, maina uamangni pillak janggi 
tanganko dingtangatgipa Isolsa ong-a ine Kallep aro 
Mejak uichong-motaha. Uamang nio-tang o-bitena 
chel aosa dongenchim ong*omangba chu-onga gitan 
tangkarangko jaantian on*atrongahani gimin 
Me'jakpagipama*ngba maming neng-nikaniko 
man-jaha. Bilsi gittamni ja-mano uamang baksa 
donge poraienggipa gimikan matchottokenba, 
Do'kime aro Ka-graiana-angde offlceo kam ka-pilaha 
indiba Misalchide poraia matchote kam am-na ine 
uamang baksan dongkuengachim. Ka-grakba chona- 
rema kamko man*paeming janggi tanganio 
tang'dokalaha aro jikgipakoba Shillongona rimbae 
an-tang baksan dongataha. Uamango bilsigni 
ong'gipa depanteba dongani gimin bi'sako kal'cming 
suk ong'tokbeaha indiba uamangde abigipama'ang 
baksa ong'gija dingtang nokosa dongskaaha. 
Bilsisani ja-mano Ripamchiba kolej ge-sao skigipani 
kamko man-enba dingtang noko para ra-e 
dongskaaha. Da*o Kallepni dakna nanga matchotaha 
ine ua gisiktango chanchie suk ong'beaha aro iarang 
pillakna Isolkoba mitelaha. 

Gitalgipa nokdangko rikanio Kallepma-angni 
nokdangara kusian gapgipa nokdang ong-baaha, 
maina uamangni gisepo maming jegrikahi aro 
mikneng-mikbugrikani dongjachim. Gisepo mainaba 
gisik sagrikani ong'genchimoba kema ka*grike 
tom-tomgipa nokdan^o rikanirangko nike noksul- 
songsulrangan aiao inmauipilengachim. Bilsi 10 
nokdangko rikani Ja-mano uamangna depante saksa 
aro demechik sakgniko Isol pattiaha. Dal’batgipa 

depanteko Ba-rang, demechikrangko Miginde aro 
Mibitchi minaha. Bi*sarang bilsini kri dal'baahaon 
uamangko dingtang dingtang klasrango poraitaha. 
Bi'sa sakantian chonaonin lekka man-giparang 
ong-batokaha aro ma*a paako mande ra-ani, 
skigiparangna bamani aro dal-ba^pareingko mande 
ra^ani giminde jenan nangjachim. Maina dedrangni 
janggi tanggni ramarangko chonaonin Isolna 
pakwatan baksa Kallep aro Me-jak an-tngtangan 
nama bewalo janggi tangmesoke aro agan-skie 
on-rongaha. Kallep uni a*bachenge janggi 
tanganirango aro poraimitingo bang-a 
neng-nkanirangko man-ahaoba, uni tikkele janggi 
tangan baksa an-tangko Isolna pakwate janggi 
tanganichi, uni ma gipani nokdangko, niotang- 
o-biteni nokdangko, nokdangtang ko aro bang-a 
songsalni bewalrangko namgipa dingtanganiona 
ra-bana man-ahani gimin, uni janggi tanganirangko 
uigiparangde Kallepko mitelgijan ong-na man-jaha. 
Chonaonin dedrangko Isolna pakwatan baksa 
maikae janggi tangode janggi tanganio chu-sokaniko 
man-gen, pillakkon Kallep aro Me-jak dedrang 
sakantinan skie-agane on-ahani gimin sakantian 
janggi tanganio chu-sokaniko man-enba songsalni 
aro mondolini jakkaltogipa manderang 
ong-bakskaaha. Kallepni dedrangni jan^ tanganiko 
nike bang-a ma-a-paarangan kusi ong-chakaha, 
maina uamangara detangtangko jegita doke-sate 
agan-skigenchim ong-mangba namatnan 
man-jaengachim, a-selara uamang dedrangko Isolna 
pakwatani gri agan-skie on-mangmangaiani a-sel 
ong-achim ine nikatna man-a. 

“Dedrangko da-latanio uamangko mande 
ong-atani ba ong-atgijani chu-gimikan ma-a-paani 
jako ong-a, indiba ma-a-paa mamingko 

uigijagiparang ong*genchimode, nokdango saoba 
Isolko ma-sigipa dongskaode, uaba apsan balko 
ra-enba nokdang gimikko dingtanganiona ra-bana 
man-a; jekae Kallep an tangni janggi tanganichi 
bang* a dingtanganirangko uni nokdangna on -a 
manaha”. Pangchakna bang-gija Sastroni 
bakrangkoba an*ching niatna hai toe-skianirang 
22:6-0 agana, “Bi*s£iko uni re na nanggni re*anio ski 
taribo; aro bilsi bang ahaoba ua unoni ekjawa.” 
Apsan odaini pod 15 -oba agana, “bi sani ka*tongo 
gisik grianiko kachapa gnang; Indiba skiani betsmit 
uko uaniko chel atgen. la Sastroni kattarangko 
poraigipa sakantina maiba namgniko on -china angni 
ska. Amen. □ 


**AN-TANNGNI MIKSONGANIRANGKO ISOLNA 
PAKWATODE, JANGGI TANGANIO 
CHUSOKANIKO MAN-CHONGMOTA^ 

